DIY Uşaq mebelləri - Necə & Tez göstərişlər - 2020\nHəftə sonu Layihələr: Uşaq Otaqları üçün DIY Mebel\nUşaqlar üçün məkanların dizaynına gəldikdə, bəzi valideynlər sədaqətli doğmalardır. Ana boya fırçası ilə sehrli bir əlaqə var; Ata alət tökülməsi ətrafında yolunu bilir. Birtəhər bunu səysiz kimi göstərirlər və əl işləri şübhəsiz həvəslidir, lakin bu DIY uşaq mebel ideyaları deyil həmin valideynlər üçün. Təvazökar bir büdcə və məhdud vaxtla öhdəsindən gələ biləcəyiniz beş sevimli həftə sonu layihəsini oxuyun.\n1. ÇOX ÇƏKİR ÇƏKİR\nTəbiətin və ya tərbiyənin olub olmadığını kim bilir, amma hər uşaq lobya çantası stullarını sevir. Fasulye, qarabaşaq yarması, fıstıq qabığı və ya başqa bir doldurucu material ilə doldurulmuş olsun, lobya çantaları, bəzi uşaqların sevimli əyləncələrini oxuyan və ya video oyunlar oynayanlara yumşaq və rahat bir dəstək verir. DIY uşaq mebellərini düzəltmək asanlaşmır; bir dərs üçün Sewing.org saytına daxil olun. Uşağınızın yeni oturacağına uyğunlaşmaq üçün niyə özünüz üçün böyüklər üçün ölçülü bir versiya hazırlamayasınız!\n2. DAHA ENDİRİM qurun\nKörpələr evi və oyun otağından ibarət olan bir dəzgah yaradıcılığı artırır və evinizin divarlarını və döşəmələrini demək olar ki, müəyyən bir məhv olmaqdan qoruyur! Digər DIY uşaq mebel layihələri valideynlərin vaxtından daha az tələb edir - bu dəzgah sizin ağac emalı bacarıqlarınız və alətləriniz olmadan qurulmayacaq - ancaq az adam bu qədər yüksək ilham və gənc rəssamlara fürsət verir. Özünüzü yaratmaqda kömək üçün təlimatlara əməl edin Bu Köhnə Ev.\n3. OYUN DAXIL OLUN\nMy Little Gems of Sharla unudulmuş köhnə gecə stendindən bu cazibədar oyun mətbəxinə moda çıxmağı bacardı. Lavabo bir məhsul mağazasından 1 dollarlıq bir qab, düyünlər və dəsmal çubuğu bir sənətkarlıq anbarından ucuz düyünlərdir. Bu vaxt, arxa çırpma uzunluğu stul dəmir qəlibini əhatə edir. Yaradıcılıq ilə hər hansı bir kiçik masa, şkaf və ya boşluğu uşaqlarınızın fantaziyalarına cavab verən və təxəyyüllərini həyəcanlandıran DIY uşaq mebelinə çevirə bilərsiniz.\n4. MƏRKƏZİ MƏHSULU YARADIR\nFoldschool, müxtəlif ölçülərdə bir sıra karton DIY uşaq mebel parçaları yığmaq üçün yüklənə bilən addım-addım təlimat toplusunu təklif edir. Bəlkə də ən çətin hissəsi əllərinizi kifayət qədər karton tədarükünə almaqdır! Lazım olan yeganə vasitələr əsas gündəlik məişət əşyalarıdır (məsələn, yapışqan). Uşaqlarınız bu yaradıcılığı üstələdikdən sonra karton asanlıqla təkrar emal edilə bilər, bu da kiçiklərinizə yaxşı bir nümunə göstərməyinizə imkan verir.\n5. PAINT MEBELİ QANUNLARI\nBu DIY uşaq mebel yeniləməsi, uşaqlarınızın tamamlanmasına kömək edə biləcəklərindən biridir. Buna yaxınlaşmanın iki yolu var: ya mövcud stulların, çarpayıların və ya çekmecelerin sandıqlarının ayaqlarını rəngləyin və ya otaqdakı hər hansı bir uyğun hissəyə yeni ayaq əlavə etmək üçün vaxt ayırın. Mövcud dekorasiyanı tamamlayan rəngləri seçin və ya uşaqlarınıza tapşırılsın. Axı, öz məkanlarını düzəltmək fürsətini sevə bilərlər.\nHardwood Döşəmə üçün Rx\nBalqabaq oyma 101\nRadio: Dağıtma deyil, dekonstruksiya\nNasıl: Panoya Sunburst etmək\nDIY Çini Mozaika\nTərkibi 101: Nə etməli və nə etməməlisiniz\n5 şey ... Denim\nBərpa blokunuza təsir etdi?\nUltimate Bağça Şlanq Anbarı Axtarışı\nCopyright 2020 \_ Evdə təmir - məsləhətlər və tövsiyələr \_ Həftə sonu Layihələr: Uşaq Otaqları üçün DIY Mebel


İşğala qarşı mübarİzədə dönüş nöqtəsİ | Aggression of Armenia against Azerbaijan\nİşğala qarşı mübarİzədə dönüş nöqtəsİ\nadmin | 03/04/2017 | Ermənistanın Azərbaycana təcavüzü | No Comments\nAprel döyüşləri Azərbaycanın təcavüzkar Ermənistandan hərtərəfli üstünlüyünün aşkar sübutu oldu\nÖtən ilin aprelində düşmənlə təmas xəttində baş vermiş hərbi əməliyyatlar ölkəmizdə və dünyada böyük rezonansa səbəb olan hadisələrdən biri kimi yadda qaldı. Ermənistan ordusunun cəbhədə təxribatlarının qarşısını alan Azərbaycan Silahlı Qüvvələri düşməni geri oturtmaqla yanaşı, əks-hücuma keçərək Lələtəpə və bir neçə mühüm strateji yüksəklikləri işğaldan azad etdi. Aprel döyüşləri mühüm hərbi qələbə olmaqla yanaşı, beynəlxalq və siyasi arenada da bütün diqqətləri bu münaqişəyə cəlb etdi. Döyüşlərdə Azərbaycan Ordusunun inamlı qələbəsi sübut etdi ki, atəşkəs sazişinin imzalanmasından ötən dövr ərzində Azərbaycan öz ordusunu gücləndirib, ən müasir hərbi texnika, silah-sursatla təchiz edib. Ümummilli lider Heydər Əliyevin xilas etdiyi milli dövlətçiliyin mövcudluğu təmin edilib və milli təhlükəsizlik konsepsiyası uğurla həyata keçirilib.\nBu fikirləri Azərbaycan Respublikasının Prezidenti yanında Qeyri-Hökümət Təşkilatlarına Dövlət Dəstəyi Şurasının üzvü, “Silahlı Qüvvələrə İctimai Nəzarət” İctimai Birliyinin sədri Emin Həsənli AZƏRTAC-a açıqlamasında deyib.\nE.Həsənli deyib ki, Ulu Öndərin ali siyasi hakimiyyətə qayıdışı ilə ordu quruculuğu prosesi əməli olaraq icra edilməyə başlandı, hərbi təhsil, kadr sahəsində müsbət nəticələrə səbəb olmuş islahatlar reallaşdırıldı. Ümummilli Liderin layiqli davamçısı, Azərbaycan Respublikasının Prezidenti, Silahlı Qüvvələrin Ali Baş Komandanı İlham Əliyev tərəfindən bu islahatların uğurla davam etdirilməsi ordumuzun daha da güclənməsini, milli hərbi sənayenin yaradılmasını stimullaşdırdı. Aprel döyüşlərində ordumuzun qələbəsi məhz həyata keçirilmiş inamlı islahatların, Silahlı Qüvvələrimizin hərbi qulluqçularının yüksək peşəkarlıqlarının və qəhrəmanlıqlarının məntiqi nəticəsidir. Cəmi bir neçə gün davam edən döyüşlərdə düşmənin ağır məğlubiyyətə uğradılması Azərbaycan Ordusunun gücünün sübutu olmaqla yanaşı, düşmənin miskinliyinin, ağır vəziyyətdə olmasının da göstəricisi sayılmalıdır. Döyüşlərdən sonra azad olunan torpaqlarımıza səfər edərək düşmən əsgərlərinin yaşayış şəraiti ilə tanışlıq zamanı görünən mənzərə Ermənistan hərbçilərinin olduqca ağır, acınacaqlı şəraitdə xidmət etdiklərini ortaya çıxardı. Təkcə bu fakt Ermənistanın Azərbaycan ilə müharibə etmək imkanlarının mümkünsüz olduğunu açıq nümayiş etdirir. Bu fərqə şəxsi heyətin hazırlığı, silah-sursat və hərbi texnikanı da əlavə etsək, Ermənistanın müharibə etmək gücündə olmadığını görərik.\nİctimai Birliyinin sədri bildirib ki, aprel döyüşlərində Azərbaycanın atəşkəs sazişindən sonra ilk dəfə işğal olunmuş torpaqlarımızın bir hissəsini azad etməsi Ermənistanda “güclü ordu” mifini birdəfəlik dağıtdı. Məlumdur ki, düşmən tərəf 1990-cı illərin əvvəllərində Azərbaycandakı siyasi hərc-mərclikdən, xarici havadarlarının hərtərəfli dəstəyindən və mərkəzləşmiş nizami ordumuzun olmamasından istifadə edərək Dağlıq Qarabağı və ətraf rayonları işğal etmişdi. Ermənilər bunu özlərinin qüdrəti, gücü kimi erməni cəmiyyətinə və beynəlxalq ictimaiyyətə sırımağa çalışırdılar. Onlar iddia edirdilər ki, işğal olunmuş torpaqlarda yaratdıqları “Ohanyan xətti” sarsılmazdır və keçilməsi mümkün deyil. Ancaq Azərbaycan Silahlı Qüvvələri cəmi bir neçə saata bu mifi darmadağın etdi. Düşmən diversiyasının qarşısını alan ordumuzun əks-hücumu zamanı Ermənistan ordusunun müdafiə xətti bir neçə saat ərzində dağıdıldı. Ermənistanda mövcud rejimin rəhbərləri uzun illərdir öz vətəndaşlarına və dünyaya erməni ordusunun gücü barədə əfsanələr danışmaqdan çəkinmirdilər. Ağır sosial-iqtisadi problemlərin məngənəsində yaşayan sadə ermənilər rəhbərlərinin yaratdıqları bu mifə o qədər inanırdılar ki, məruz qaldıqları çətinlikləri bununla kompensasiya etməyə çalışırdılar. Aprel döyüşləri isə bu mifin uydurma olduğunu elə ermənilərin özünə sübut etdi. “Güclü erməni ordusu”nun zabitləri əsgərlərin qaçmaması üçün pulemyotçuları səngərdə zəncirləməyə məcbur olmuşdular. Müdafiəsinin yarılması “mümkün olmayan” erməni ordusunun hərbi texnika və tanklarının işə salınması üçün dizel yanacağı tapılmamışdı. Bu isə düşmənin olduqca miskin durumda olduğunu açıq-aşkar sübut etdi. Ermənistan rəhbərliyi düşdüyü biabırçı vəziyyətdən ölkə ictimaiyyətinin diqqətini yayındırmaq üçün hərbi birləşmə komandirlərini, ordu rəhbərliyini dəyişdi. Ancaq bunlar terrorçu rejimi xilas edə bilməzdi. Döyüşlərdən qısa müddət sonra Ermənistanda Sarkisyana qarşı genişmiqyaslı etiraz aksiyaları başladı. Aprel döyüşlərində əldə olunan qələbəyə ən yüksək və dəqiq qiyməti verən Prezident, Silahlı Qüvvələrin Ali Baş Komandanı İlham Əliyev deyib: “Aprel döyüşləri bizim şanlı qələbəmizdir. Azərbaycan Ordusu öz gücünü göstərdi. Ermənistan uzun illər öz ordusu haqqında yalanlar, miflər uydururdu. Guya onların yenilməz ordusu var. Aprel döyüşləri göstərdi ki, hansı ordu yenilməzdir. Azərbaycan Ordusu yenilməz ordudur. Azərbaycan Ordusu istənilən vəzifəni icra etməyə qadirdir. İşğal edilmiş torpaqlarda, Dağlıq Qarabağda elə bir hərbi hədəf yoxdur ki, bu gün biz onu məhv edə bilməyək”.\nHazırda düşmən ölkə ağır günlərini yaşamaqdadır. Erməni cəmiyyətinin böyük bir hissəsi bu qənaətdədir ki, ölkənin düşdüyü belə ağır vəziyyətin səbəblərindən biri də Azərbaycan ərazilərinin işğal edilməsidir. Onlara görə bu işğal Ermənistanı normal inkişafdan məhrum edib və ölkənin demək olar ki, artıq müstəqil dövlət kimi mövcudluğu da sual altındadır.\n“Aprel döyüşləri Azərbaycanın dövlət kimi gücünü bir daha ortaya qoydu. Ölkə hakimiyyətinin bütün sahələrdə həyata keçirdiyi islahatların nəticəsi olaraq Azərbaycan bu gün regionun lider dövləti statusunu daşıyır və gündən-günə öz qüdrətini artırır. Aprel döyüşləri, eyni zamanda, xalqın həmrəyliyinin ən yüksək səviyyədə nümayişi ilə yaddaşlara həkk olundu. Döyüşlərin başlanmasından keçən qısa müddətdə, cəmi bir neçə saata on minlərlə vətəndaşımız işğal olunmuş torpaqların azad edilməsi uğrunda savaşa qoşulmaq üçün müvafiq qurumlara üz tutdular. Həmçinin xalqımız ordu, dövlət ilə həmrəyliyini göstərərək cəbhə bölgəsinə, şəhidlərin dəfn mərasimlərinə axışdı. Bu xalqın öz dövlətinə, ordusuna və ölkə rəhbərinə olan inamının, sədaqətinin göstərişi idi. Azərbaycan xalqı qəhrəman xalq olduğunu, çətin gündə vətəni uğrunda hər şeyə hazır olmaq cəsarətinə sahib olduğunu bir daha nümayiş etdirdi”.\nAprel döyüşləri digər tərəfdən, Azərbaycanın ötən dövrdə uğurlu xarici siyasət yeritdiyini göstərdi. Döyüşlər zamanı beynəlxalq təşkilatlar, xarici ölkələr Azərbaycanın ərazi bütövlüyünü tanıdıqları barədə bəyanatlar verdilər. Hətta Ermənistanın müttəfiqləri, Kollektiv Təhlükəsizlik Müqaviləsi Təşkilatı və Avrasiya İttifaqındakı tərəfdaşları belə bu işğalçı dövləti dəstəkləməkdən imtina etdilər. Ermənistanla eyni hərbi-siyasi və iqtisadi blokda olan Qazaxıstan və Belarus açıq formada Azərbaycanı dəstəkləyərək ölkəmizin ərazi bütövlüyünü tanıdıqlarını bildirdilər. Bu isə erməni ictimaiyyətində ciddi suallar doğurdu. Bütün bunlar Azərbaycan rəhbərliyinin uğurlu xarici siyasətinin nəticəsi idi. Ermənistandan fərqli olaraq, Azərbaycan dünyanın bütün dövlətləri ilə dost və tərəfdaşlıq münasibətləri qurub, balanslaşdırılmış xarici siyasət həyata keçirərək xarici ölkələrlə qarşılıqlı faydalı tərəfdaşlıq edir. Bu siyasətin nəticəsidir ki, bu gün dünyada Azərbaycan sülhpərvər, tolerant ölkə kimi tanınır və hər cəhətdən böyük nüfuz qazanıb”, – deyə E.Həsənli bildirib.\nEkspertin sözlərinə görə, respublikamızın müvafiq dövlət qurumları, ölkə ictimaiyyəti aprel döyüşləri zamanı ən yüksək səviyyədə peşəkarlıq və həmrəylik nümayiş etdirib. Şəhidlərimiz yüksək ehtiramla sən mənzilə yola salındı. Qeyd edək ki, çoxsaylı itkilərini cəmiyyətdən gizlədən Ermənistan hakimiyyətinin bu addımı bu ölkədə böyük ajiotaja səbəb oldu. Ermənistan rəhbərliyi cəbhədəki ağır itkilərin sayını və cəsədləri gizlətməklə öz vətəndaşına və hərbçisinə zərrə qədər də hörmət etmədiyini göstərdi. Azərbaycanda isə şəhidlərin dəfnində əsl izdiham yaşandı, xalqımız şəhidlərimizin ruhuna ən yüksək hörmət və ehtiram nümayiş etdirdi. Azərbaycan dövlətinin və xalqının qəhrəman şəhidlərini belə dəfn etməsi, təntənəli mərasimlərin təşkili düşmən ölkəyə ikinci şoku yaşatmışdı. Erməni cəmiyyəti bir daha gördü ki, Azərbaycan xalqı Vətən torpağı uğrunda şəhid verməyi ölümsüzlük, qəhrəmanlıq hesab edir. Döyüşlərdən sonra bütün ölkə ictimaiyyəti və dövlət strukturlarının nümayəndələri cəbhə bölgəsinə və şəhid ailələrinə baş çəkməyi, onların problemlərini həll etməyi özləri üçün əsas vəzifə hesab edirlər. Silahlı Qüvvələrin Ali Baş Komandanı İlham Əliyevin diqqəti sayəsində şəhidlərin dəfn mərasimləri ən yüksək səviyyədə həyata keçirildi. Həmçinin Azərbaycanın birinci xanımı Mehriban Əliyeva şəhid ailələrinin üzvləri ilə görüşərək problemləri ilə maraqlandı, onların dövlətin diqqət mərkəzində olduqlarını diqqətə çatdırdı. Səfərbərlik və Hərbi Xidmətə Çağırış üzrə Dövlət Xidmətinin təşkilatçılığı ilə Xidmətin yüksək rütbəli zabitlərindən və hərbi vətənpərvərlik təbliğatı və veteranlarla iş sahəsində fəaliyyət göstərən qeyri-hökumət təşkilatlarının nümayəndələrindən ibarət qruplar şəhidlərin dəfn mərasimlərinə qatıldılar.\n“Aprel döyüşləri Azərbaycan dövlətinin, xalqının tarixi torpağımız olan Dağlıq Qarabağ və ətraf rayonların işğaldan azad edilməsi üçün hər cür fədakarlığa hazır olduğunu yenidən sübut etdi. İnanırıq ki, işğal altındakı torpaqlarımız tezliklə azad ediləcək, üçrəngli bayrağımız Xankəndidə, Şuşada, digər şəhər və rayonlarımızda dalğalanacaq”, – deyə E.Həsənli qeyd edib.\nAraşdırma: “Ermənİ mİllİ bürosu”nun Şamaxıda törətdİyİ dəhşətlİ cİnayətlərİn İzİ İlə\nİşğalçı Ermənİstanın hədəfİ dİnc Azərbaycan əhalİsİdİr\nBağanıs Ayrım soyqırımı (24 mart 1990-cı İl)\nQüdrətlİ Azərbaycan Ordusu


AZƏRTAC xəbər verir ki, tədbirdə çıxış edən AQTA-nın sədri Qoşqar Təhməzli konfransın keçirilməsində əsas məqsədlərdən birinin qida təhlükəsizliyi sahəsində xarici ölkələrlə və beynəlxalq təşkilatlarla əməkdaşlıq əlaqələrini daha da inkişaf etdirmək, onların Azərbaycanda qida təhlükəsizliyinin təmin edilməsinə töhfə verə biləcək layihələrini səmərəli şəkildə əlaqələndirmək, həyata keçirmək və bu istiqamətdə mütəmadi olaraq fikir mübadiləsi aparmaqdan ibarət olduğunu qeyd edib. Agentliyin sədri bildirib ki, AQTA bu sahədə beynəlxalq təşkilatlarla hər cür əməkdaşlığa və birgə fəaliyyətə hazırdır. Qoşqar Təhməzli, ölkəmizdə ərzaq təhlükəsizliyinin təminatı sahəsində atılan addımlar barədə məlumat verərək deyib: “Azərbaycanda qida təhlükəsizliyinin təmin edilməsi istiqamətində mühüm işlər görülür. Ölkə başçısı bu il aprelin 29-da “Azərbaycan Respublikasında qida təhlükəsizliyinin təmin edilməsinə dair 2019-2025-ci illər üçün Dövlət Proqramı”nın təsdiq edilməsi haqqında Sərəncam imzalayıb. Qida təhlükəsizliyi mərhələli şəkildə həyata keçirilən prosesdir. Təsdiq olunmuş yeddi illik proqram yaxın zamanlarda mərhələli şəkildə həyata keçiriləcək”.\nAzərbaycan Respublikası baş nazirinin müavini Əli Əhmədov dünya əhalisinin sürətlə artdığını və insanların tələbatlarını ödəmək üçün resursların azaldığını deyib: “İnsanların tələbatlarının ödənilməsi üçün qidanın yeni üsullarla istehsalına ehtiyac yaranıb. Bu zaman qidanın, ərzaq məhsullarının keyfiyyəti, tərkibi, insan sağlamlığı üçün təhlükəsiz olması məsələsi ön plana çıxır. Hazırda qida təhlükəsizliyi problemi bəşəriyyət üçün vacibdir. Qida təhlükəsizliyi probleminin həlli üçün bundan sonra səylər daha da artırılacaq. Ona görə də hər bir ölkə öz strategiyasını və konsepsiyasını müəyyənləşdirməli və həyata keçirmək haqqında düşünməlidir. Azərbaycan dünyada ən çox islahat aparan ölkələrdən biridir. Ölkəmizdə həyata keçirilən islahatlar içərisində qida təhlükəsizliyi ilə əlaqədar müəyyənləşdirilmiş konsepsiya ayrıca qeyd olunmalıdır. İslahatlar çərçivəsində həyata keçirilmiş mühüm işlərdən biri də qida təhlükəsizliyinin təkmilləşdirilməsi, müasir standartlara uyğunlaşdırılması əhalinin sağlam və təhlükəsiz qida ilə təminatına və kənd təsərrüfatı məhsullarının ayrı-ayrı ölkələrə ixracına töhfə verilməsindən ibarətdir. Onu da qeyd edim ki, ölkəmizdə kifayət qədər münbit torpaqların bir qismi işğal altındadır. Bu o deməkdir ki, kənd təsərrüfatına yararlı torpaqların potensialı 20 faiz azalıb.\nTədbirdə çıxış edən Kənd Təsərrüfatı naziri İnam Kərimov qida təhlükəsizliyinin beynəlxalq dialoqların əsas müzakirə mövzusu olduğunu bildirib. İnam Kərimov qeyd edib ki, araşdırmalara görə, qidanın insan sağlamlığına mənfi təsiri iqtisadiyyata zərər vurur: “Qida təhlükəsizliyi sisteminin təkmilləşdirilməsi həm sosial, həm də iqtisadi inkişaf baxımından əhəmiyyətə malikdir. O həm də Dayanıqlı İnkişaf Məqsədlərinə nail olmaq şərtlərindən biridir. Qlobal inkişafın bütün mərhələlərini innovasiyasız təsəvvür etmək mümkün deyil. Təhlükəsiz qidanın istehsalı üçün innovativ texnologiyaların tətbiqi vacibdir. Onu da qeyd edim ki, qida təhlükəsizliyi sisteminin təkmilləşdirilməsi nəticəsində ölkəmizdə kənd təsərrüfatı və ərzaq sənayesi məhsullarının keyfiyyət göstəriciləri yüksəlib. Kənd Təsərrüfatı Nazirliyi qida təhlükəsizliyinin təmin edilməsində maraqlı tərəflərdən biridir. Bu sahədə nazirliyin üzərinə vəzifələr düşür və müvafiq tədbirlər həyata keçirilir”.\nKonfrans sessiyalarla davam etdirilib. Sessiyalar zamanı “Kodeks Alimentarius” standartları, yerli qanunvericilik və beynəlxalq harmonizasiya, risklərə əsaslanan idxal qaydaları, HACCP sisteminin tətbiqi və qida təhlükəsizliyi sahəsində fəaliyyət göstərən subyektlərin vəzifələri, qida təhlükəsizliyinin təmin olunmasında heyvanların identifikasiya sistemi və izlənilməsi mövzularında məruzələr dinlənilib və müzakirələr aparılıb.


Boil Felinin İkinci və Üçüncü Halı - Azeringilisce Blog\nBoil Felinin İkinci və Üçüncü Halı\nBoil feli sözün öz köküdür və birinci hal şəklində istifadə olunur.\nBoil Felinin İkinci Halı\nBoil felinin ikinci halı Boiled yazılır. Simple Past Tense üçün istifadə olunur.\nBoil Felinin İkinci Halı ilə Nümunələr\nIt all boiled down to money – who had a paycheck to measure the importance of their labor and who didn’t.\nPossibly the flesh was boiled off the bones at once (“scarification”), or left to rot in separate cists awhile; afterwards the skeletons were collected and the cists re-used.\nŞirə şəkər əmələ gətirmək üçün qaynadılmadığı zaman ya təzə sərxoş olur, ya da mayalanır və distillə olunaraq araq əmələ gəlir.\nHər şey pula qaynadı – kimin əməyinin vacibliyini ölçmək üçün bir maaş var, kim yox.\nDitionatlar hamısı suda həll olunur və xlorid turşusu ilə qaynadılanda kükürd dioksidin təkamülü və sulfat əmələ gəlməsi ilə parçalanır.\nÇox güman ki, ət bir anda sümüklərdən qaynadılmışdı (“skarifikasiya”) və ya bir müddət ayrı qablarda çürümək üçün buraxılmışdı; sonra iskeletlər toplandı və cistlər yenidən istifadə edildi.\nAsanlıqla hidroliz olunur, turşu və ya qələvi ilə qaynadanda tərkib hissələrinə parçalanırlar.\nBoil Felinin Üçüncü Forması\nBoil felinin üçüncü halı Boiled olarak yazılır. Cümlələrdən ayıra bilməyiniz üçün cümlədə istifadə olunan zaman qəliblərini müəyyənləşdirməlisiniz. Üçüncü hal Perfect Tense və Passive Voice cümlələri üçün keçərlidir.\nBoil Felinin Üçüncü Halı ilə Cümlələr\nAutoclaves, in which the materials are boiled under pressure, are also employed for certain soaps.\nIn the most approved modern filatures there is a separate cocoon boiler (cuiseuse), an oblong tank containing water boiled by steam heat.\nMaterialların təzyiq altında qaynadıldığı otoklavlar da müəyyən sabunlar üçün istifadə olunur.\nTəcrübənin başlanğıcında suyun istiliyi 60 ° Fahr idi və iki at torna 22 saat döndükdən sonra su qaynadı.\nSoyuq xlor turşusu ilə əmələ gələn ağ çöküntü su ilə qaynadılır və məhlul isti halda süzülür.\nƏn çox təsdiqlənmiş müasir filamentlərdə ayrı bir barama qazanı (cuiseuse), buxar istiliyində qaynadılmış suyu olan uzunsov bir tank var.\nBu halda, ipək çıxarıldıqdan və hidro-ekstraktordan keçirildikdən bir-iki saat qaynadılır, çirkli saqqız məhlulu götürülür.\nBoil Felinin Past Tense ilə İstifadəsi\nBoil felini müxtəlif zamanlarda istifadə edərkən çaşqınlıq yaşaya bilərsiniz. Cümlədə Boil felini görərkən hansı halda olduğunu müəyyənləşdirmək istəyirsinizsə, cümlədə işlədilən zamana diqqət yetirməlisiniz. Past Simple zamanının istifadə olunduğu cümlədə Boil felinin mütləq ikinci halı istifadə olunur. Past Participle cümlələrdə isə pick felin üçüncü halı işlədilir.\nBoil felini keçmiş zaman qəlibləri ilə istifadə edərkən felin neçənci halını istifadə edəcəyinizi yaxşı bilməlisiniz. Cümlələrdə istifadə olunan zaman qəliblərini bir-birindən ayırd edə bilmək üçün köməkçi fellərə baxmağınız kifayət edir. Mübtəda + Köməkçi Fel + Fel (ikinci və ya üçüncü hal) + İkinci Dərəcəli Üzvlər qaydasına diqqət etsəniz, felin ikinci və üçüncü halları ilə rahatlıqla cümlələr qura bilərsiniz.\nBoil Felinin Zaman və Mənsubiyyətə Görə Təsnifi\nBoil feli də digər fellər kimi cümlədə istifadə olunarkən zamana və mənsubiyyətə görə dəyişir. Hər ikisinə görə cümlədə istifadə qaydalarına riayət edib, cümlə quruluş strukturunda yanlışa yol vermək istəmirsinizsə, o zaman, aşağıda həm şəxs əvəzliklərinə, həm də zamana görə təsnif edilmiş Boil felinin istifadə qaydalarına baxa bilərsiniz.


Literaz.com | Fərdlər hər şəraitdə qorxularından xilas olmağı bacarmalıdır\nFərdlər hər şəraitdə qorxularından xilas olmağı bacarmalıdır Gündəm\n“Fərdlər hər şəraitdə qorxularından xilas olmağı bacarmalıdır“\nTanınmış rus rejissoru Aleksandr Sokurovla müsahibə\nAleksandr Sokurov beynəlxalq festivallar mükafatçısı və müasir müəllif kinosunun tanınmış nümayəndələrindəndir. Bu müsahibəni rejissor İTAR-TASS agentliyinə verib\n- Cənab Sokurov, doğurdanmı hər şey pisdi?\n- Bizim problem mədəni səviyyəmizin xeyli aşağı düşməsidir. Sankt-Peterburq da daxil olmaqla əksər yerlərdə çox tədbirin keçirilməsinə qarşı vandalizm və qeyri-adi reaksiya olacaq.\n- Bəs incəsənətə meyllənən gəncləri görürsünüzmü?\n- Valideynləri kimi onların çoxu da primitiv dünyagörünüşünə sahidir. Çoxlarının gözü və qəlbi bağlıdır. Onlar üçün maddiyyat böyük mədəniyyətdən daha vacibdir. İnsanlara indi yaşamaq daha ağırdır. Ona görə də onların xətalarını üzlərinə demək çox şeyi dəyişmir.\n- Sizcə, Rusiyadakı həyat səviyyəsinin aşağı olması mədəni səviyyəyə də təsir göstərir?\n- Təəssüflər olsun ki, bəli. Ətrafımdakı xeyli insanın övladları normal təhsil ala bilmir. Hesab edirəm ki, pullu təhsil orta sinfin həyatına ciddi təsir göstərir.\n- Düşünmək olarmı ki, bunların hamısı mütaliyəni azaldır?\n- Mənim düşüncəm belədir ki, mütaliyə etmək istəyənə kimsə mane olmur. Bu daxili tələbatla bağlıdır.\n- Mütaliəli, düşüncəli, informasiya axınında olan adama münasibət zəhlətökən deyilmi?\n- Əgər oxuyan, düşünən adamdırsa bu axında o daxili enerji və zövqünü qoruyacaq.\n- İnsanların diqqətini cəlb etmək üçün parlaq şüarlar və reklamlardan əlavə nəyə gərək var?\n- Parlaq şüarlar, reklamlar cəlbedicidir. Fərdlər hər şəraitdə qorxularından xilas olmağı bacarmalıdır\n- Son illər övladlar və valideynlər arasında mənəvi bağlarda problemlər var.\n- Səbəblər əlbəttə ki, çoxdur. Həyatımız sistemli şəkildə dəyişib. Hazırda ailələr övladları üzərində dominant deyil. Gənclər çox aqressiv, məişət sinizminə meyllidirlər. Misal üçün Qafqaz xalqları kişilərində olan cəsurluq və məğrurluq demək olar itib. Təhsil müəssisələrində isə ümumi seqmentə uymayan tapşırıq və məqsədlər var.\n- Kino barədə danışsaq, nələr dəyişib? Özünü ifadə etmək üçün onun rolu necə ola bilər?\n- Kinoda ən radikal və ən əsas yeni şey müəllif ola bilər. Kino incəsənətin xüsusi bir növüdür, burada istedadlar işləyəcəksə alınacaq, olmasa heç nə alınmayacaq.\n- İntellektual kinoda 3D effektinin yerini necə görürsünüz?\n- Bilmirəm. Məncə, hər bir rejissorun öz yozumu olmalıdır. O bu effekti necə qəbul edir. Hələ ki, hamı təcrübə mərhələsindədir. O çox bahalıdır, nəticəsi isə görünmür.\n- Kinoteatrda filmə baxmaq mütləqdir?\n- Komputer ekranı və ya digər texniki vasitədə baxmaqla vizual estetika alınmayacaq. Bədii film böyük ekranda izlənməlidir. Düzdür, hazırda ekranları böyük ev kinoteatrları var lakin bu tam effekt vermir.\n- İnternetdə istənilən filmə baxmaq imkanını necə dəyərləndirirsiz? Bu yaradıcı əməyin aşağılanması deyilmi?\n- Mən bütün dünyada və internetdə filmləri izlənilən rejissoram, bunlara iradım yoxdur. Kimə maraqlıdır izləsin. Düşünürəm ki, incəsənət əlçatan olmalıdır. Ancaq bunun ticari tərəfləri necə həll olunmalıdır dünya hələ də tapmayıb.\n- Niyə ciddi kino telekanallara lazım deyil?\n- Bu televiziya çinovniklərinin siyasətidir. Onlar elə bilir ki, ən yaxşısını bilirlər. (gülür)\n- Film üzərində işləyərkən festivallar və ya idealarınızın reallaşmasını daha çox düşünürsüz?\n- Festivallar müəllif filmlərinin inkişafına böyük təsir göstərir. Tamaşaçılara və kinoteatrlara çatmasına şərait yaradır. O ki qaldı sualın ikinci hissəsinə film üzərində işləyərkən mən yalnız film haqqında düşünürəm.\nÇevirdi: Elimdar Süleymansoy\nMəmməd İsmayıldan Çingiz Abdullayevə cavab: Keçirdiyiniz qurultay deyildi, bəy tərifi idi\nRÜZGAR MÖVSÜM Dolabımda qalıqların... (şeir)


Ümummilli Lider Heydər Əliyevin anadan olmasının 96-cı ildönümünə həsr olunmuş “Azərbaycanda ali təhsilin beynəlmiləlləşdirilməsi və rəqabətliliyin yüksəldilməsi istiqamətləri” mövzusunda beynəlxalq elmi-praktiki konfrans – Mingəçevir İşıqları\nMüəllif Nazim Niftəliyev\t Tarix May 4, 2019\nBakı Biznes Universitetində 2-3 may 2019-cu il tarixdə Ümummilli Lider Heydər Əliyevin anadan olmasının 96-cı ildönümünə həsr olunmuş “Azərbaycanda ali təhsilin beynəlmiləlləşdirilməsi və rəqabətliliyin yüksəldilməsi istiqamətləri” mövzusunda beynəlxalq elmi-praktiki konfrans keçirilib. Konfransın məqsədi ali təhsilin beynəlmiləlləşdirilməsi və rəqabətliliyin yüksəldilməsi, təhsil sisteminin inkişafının nəticələrinin təhlil edilməsi və perspektivdə bu prosesin daha uğurla davam etdirilməsi üçün qarşıya qoyulan vəzifələrin həlli yollarını müəyyənləşdirməkdən ibarətdir. Konfransı Bakı Biznes Universitetinin rektoru, iqtisad elməri doktoru professor İbad Abbasov giriş sözü ilə açaraq tədbir iştirakçılarını salamladı və konfransın aktuallığı, məqsədi, mahiyyəti, müzakirə olunacaq məsələlərdən qısa şəkildə bəhs etdi. Sonra o, konfransın gedişatına uğurlar arzuladı.\nKonfransda insan kapitalının formalaşdırılması və təhsilin inkişaf istiqamətləri, ali təhsil sistemində beynəlxalq rəqabətlilik və təhsilin keyfiyyət təminatı məsələləri, Heydər Əliyev və müasir Azərbaycanın sosial inkişafı, təhsilin beynəlmilləşdirilməsinin prioritet istiqamətləri və həmçinin gənc tədqiqatçıların apardıqları araşdırmalarla bağlı müzakirələr nəzərdə tutulmuşdur.\nTədbirdə 6 ölkənin 9 ali təhsil müəssisəsindən 12 nəfər alim-tədqiqatçı iştirak edib. Konfransda AMEA-nın həqiqi üzvü, i.e.d., professor Ziyad Səmədzadə, AMEA-nın müxbir üzvü, i.e.d., professor Akif Musayev, AMEA-nın müxbir üzvü, i.e.d., professor, Əməkdar Elm Xadimi Əli Nuriyev, Dövlət Neft Şirkətinin vitse-prezidenti i.e.d., Süleyman Qasımov, Bakı Biznes Universitetinin kafedra müdirləri i.e.d., prof. Səlim Müslümov, i.e.d., prof. İslam İbrahimov, YAP Yasamal rayon təşkilatının sədri, dos. Tağı Əhmədov, həmçinin Rusiya Federasiyasından, İngiltərədən, Bolqarıstandan, Litvadan, Ukraynadan, Gürcüstan Respublikasından və digər ölkələrdən gələn tanınmış alim-tədqiqatçılar mövzu ətrafında maraqlı məruzələr ediblər. Konfrans alim-tədqiqatçıların çıxışları ilə öz işini davam etdirib.\nKonfransda Mingəçevir Dövlət Universitetini TKTNM-nin direktoru Səbinə Quliyeva, EQAC layihəsinin universitet üzrə meneceri, Beynəlxalq əlaqələr sektorunun rəhbəri, EQAC layihəsinin universitet üzrə meneceri Samirə Əhmədova, EQAC layihəsinin üzvü Karyera Mərkəzinin direktoru Üzeyir Zeynalov təmsil ediblər.\nBölmə iclaslarında Səbinə Quliyeva “Təhsilin keyfiyyəti ali təhsil müəssisəsinin sənərəli fəaliyyətinin təminatı kimi”, Üzeyir Zeynalov və Samirə Əhmədova “Azərbaycan ali məktəblərində keyfiyyət təminatı sisteminin qurulması: problemlər və perspektivlər” mövzularında çıxış ediblər.\nGəncə Dövlət Universitetində “Müasir təbiət və İqtisadi elmlərin aktual problemləri” Mövzusunda beynəlxalq konfrans keçirilib!


Prezident İlham Əliyev Ermənistanı niyə təkbətək döyüşə çağırdı? - İki sahil\n01 oktyabr 2020 17:24 Bütün xəbərlər Haqqımızda Əlaqə\n06 avqust 2020 18:09\nÇünki Ermənistan Azərbaycanla istənilən savaşda məğlubiyyətə məhkumdur\nİyulun 12-də Ermənistanın Tovuz istiqamətindəki təxribat xarakterli hücumu bir neçə məqsədə xidmət edirdi: Azərbaycanın transmilli layihələrini nəzarətə götürməklə ölkəmizin Avropaya uzanan layihələrini iflasa uğratmaq və Ermənistanın üzv olduğu Kollektiv Təhlükəsizlik Müqaviləsi Təşkilatını (KTMT) ölkəmizə qarşı qaldırmaq. Lakin KTMT-yə üzv ölkələrin mütləq çoxluğu Azərbaycanın strateji müttəfiqləri olduğu üçün Ermənistan tamamilə meydanda tək qalmış oldu. Əksinə, bir xeyli Avropa ölkəsi Azərbaycanın haqlı mövqeyini dəstəklədi ki, bu da Ermənistana geosiyasi zərbə oldu. Artıq beynəlxalq birlik bu ölkənin təcavüzkar siyasətini qətiyyətlə pisləyir. İndiyədək başqalarının himayəsində olan Ermənistan getdikcə olan-qalan «etibarını» da itirməkdədir.\nBu, bir reallıqdır ki, dünyanın qlobal pandemiyaya qarşı mübarizə apardığı dövrdə Azərbaycan iki cəbhədə, həm COVID19-la, həm də işğalçı Ermənistanla savaşır. İşğalçı ölkədə sosial durumun getdikcə ağırlaşdığını, haqlı narazılıqların daha da artdığını görən yeni hakimiyyət bəyənmədiyi köhnə iqtidarın ssenarisini davam etdirmək məcburiyyətində qalıb. Belə ki, baş nazir N.Paşinyan cəbhədə hərbi təxribatlara əl atmaqla diqqəti yayındırmağa çalışır. Ancaq bu şəxs anlamır ki, hərbi təxribatlar zamanı erməni əsgəri Azərbaycan Ordusunun əzici hərbi gücü qarşısında aciz qalır. Məhz iyulun 12-dən sonra Ali Baş Komandan İlham Əliyevin göstərişi ilə Azərbaycan Ordusu cavab tədbirləri həyata keçirməklə şəhidlərimizin qisasını iki qat aldı. Aprel və Günnüt zəfərlərində olduğu kimi, yenə də düşmənə layiqli cavab verildi. Görülən lazımi tədbirlər, qisas əməliyyatı nəticəsində düşmənin onlarla hərbçisi, texnikası məhv edildi. Azərbaycan Ordusu sərrast atəşlə, dəqiqliklə Ermənistanın dayaq, idarəetmə məntəqələrini və digər hərbi infrastrukturunu məhv etdi.\nBu təxribatdan sonra Ali Baş Komandan İlham Əliyev işğalçıya bir daha xəbərdarlıq edərək düşmənin istənilən qəfil hücumunun qarşısının məhz bu cür alınacağını söylədi. Azərbaycanın artıq qüdrətli dövlətə çevrildiyini deyən cənab İlham Əliyev Ermənistanın rəhbərliyinə mesaj göndərərək təkbətək savaşa çağırdı: «Gəl bizimlə təkbətək vuruş, təkbətək, baxaq görək bunun axırı nə olacaq».\nCənab İlham Əliyevin qətiyyətli fikirləri işğalçıya və onun havadarlarına sərt mesaj idi. Bu mesajla Prezident bir daha Azərbaycanın bu gün həm beynəlxalq müstəvidə, həm ölkə daxilində, həm də mənfur qonşu ilə mübarizədə çox böyük gücə çevrildiyini bəyan etdi.\nBu bəyanatdan sonra bir çox beynəlxalq təşkilatlar, xüsusən də Qoşulmama Hərəkatı, Türk Şurası, İslam Əməkdaşlıq Təşkilatı tərəfindən Ermənistanın təxribatlarını pisləyən bəyanatların verilməsi də Azərbaycanın yüksələn beynəlxalq nüfuzunun göstəricisi idi.\nBütün bunlar əlbəttə ki, Ermənistana vurulan ağır psixoloji zərbədir. Son təxribatlar zamanı aldığı zərbədən hələ də özünə gəlməyən Ermənistanın siyasi hakimiyyətinə bir daha bəlli oldu ki, münaqişənin həllində mövcud status-kvonun saxlanması üçün əl atdıqları təxribatlar özləri üçün pis nəticələr gətirdi. Ona görə də indi Ermənistanın siyasi hakimiyyəti çox yaxşı anlayır ki, Azərbaycanla istənilən savaşda məğlubiyyət qaçılmazdır.\nLakin cəbhədəki məğlubiyyətini sığortalamaq və cəmiyyətdəki enmiş nüfuzunu yüksəltmək üçün Paşinyan blef edir və guya Azərbaycana qarşı şərtlər irəli sürür. Onun irəli sürdüyü şərtlər avantüradan başqa bir şey deyildir. Bu sərsəm dığanın iddiasına görə, Azərbaycan qondarma «Dağlıq Qarabağ respublikası» ilə danışıqlar aparmalıdır.\nPrezident İlham Əliyev bu gülməli və bərbad «şərtlərə» kəskin cavab verərək vurğulayıb ki, ağlı başında olan hər bir adam bunun qəbuledilməz olduğunu görə bilər. Çünki «Dağlıq Qarabağ respublikası» yoxdur. Belə bir «respublikanı» heç kim tanımır: «Ermənistanın hünəri varsa, tanısın «Dağlıq Qarabağ respublikası”nı. Bax mən deyirəm, Ermənistan hakimiyyəti, tanıyın onu. Bu gün tanıyın, tanımırsınızsa, deməli qorxursunuz. Gedin, ağlınızı başınıza yığın! Quldur, kriminal rejimlə heç bir danışıqlar aparılmayacaq. Ona görə, bəri başdan onlar bilməlidirlər ki, bu, tamamilə qəbuledilməzdir. Digər şərtlər də buna bənzər şərtlərdir. Qəbuledilməz şərtlər irəli sürməklə Ermənistan faktiki olaraq danışıqlar prosesini məhv edir və danışıqlar formatını dəyişdirmək istəyir. Çünki danışıqlar Azərbaycanla Ermənistan arasında aparılır. Bu, Minsk qrupunun və onun həmsədrlərinin açıq mövqeyidir. Dəfələrlə bu mövqe onlara çatdırılıb, həm rəsmi qaydada, həm də bağlı qapılar arxasında. Amma bunların hikkəsinə baxın, yenə də bu şərti irəli sürürlər ki, Azərbaycan dırnaqarası «Dağlıq Qarabağ respublikası» ilə danışıqlar aparmalıdır. «Dağlıq Qarabağ respublikası» yoxdur. Qoy erməni xalqı özünü aldatmasın. Biz bütün qalan şərtləri də rədd edirik, o kağızı da zibil vedrəsinə atırıq».\nÖlkəmizin başçısı ermənilərin indiki acınacaqlı halının səbəbkarı kimi məhz Nikol Paşinyan kimi sərsəm və avantüristdə görür. Cənab Prezident bəyan etdi ki, erməni xalqı indiki hakimiyyətin ağılsız və təhlükəli addımlarına nə qədər göz yumacaqsa, bir o qədər də cinayətkarların girovu kimi yaşamaq məcburiyyətində qalacaqlar.\nÖlkəmizin başçısı Balakəndə bir daha işğalçı Ermənistanın rəhbərliyinə xəbərdarlıq edərək həm kəskin mesajlar ünvanladı, həm də münaqişənin həll ilə bağlı öz şərtini açıqladı: «Mən 7 şərtin qarşısına bir şərt qoyuram, bir şərt - erməni silahlı qüvvələri işğal edilmiş bütün torpaqlardan çıxarılmalıdır, Azərbaycanın ərazi bütövlüyü bərpa edilməlidir, Azərbaycan vətəndaşları öz doğma dədə-baba torpaqlarına qayıtmalıdırlar! Budur, mənim şərtim və məsləhət görürəm ki, onlar bu şərti qəbul etsinlər».\nBu, Azərbaycan Prezidentinin yürütdüyü qətiyyətli siyasətin əsas prioritetdir. Münaqişənin həlli istiqamətində aparılan bütün danışqlarda xalqın istək və arzusunu əsas tutan ölkəmizin başçısı Ermənistana qəti şəkildə çağırış etdi: «Erməni silahlı qüvvələri bizim torpaqlarımızdan çıxmasa, sülh olmayacaq və onlar özləri peşman olacaqlar. Nə qədər ki, gec deyil, erməni silahlı qüvvələri bizim torpaqlarımızdan çıxmalıdır... Başqa ölkələrin torpağında bizim gözümüz yoxdur, öz torpağımızı da heç kimə verən deyilik».\nBəşər mədəniyyətinin beşiyi Qarabağ...\n01 oktyabr 2020 17:17\n01 oktyabr 2020 17:04\n01 oktyabr 2020 17:00\nHikmət Hacıyev “Al Arabiya” telekanalına müsahibə verib\n01 oktyabr 2020 16:58\nRəsmi Bakıdan “Le Monde” jurnalistlərinin yaralanması ilə bağlı açıqlama\nƏrdoğan: Minsk qrupu Ermənistanı Dağlıq Qarabağı boşaltmağa vadar etməlidir\n01 oktyabr 2020 16:41


Mübariz Mənsimovla adı hallanan 'dərin dövlət başçısı' Mehmet Ağar kimdir – DOSYE\n08 may 2021, 15:36\nXəbər verdiyimiz kimi, türkiyəli mafiya başçısı Sedat Peker azərbaycanlı iş adamı Mübariz Mənsimovun həbsində Mehmet Ağar adlı şəxsi günahlandırıb.\nYeniavaz.com xəbər verir ki, Mehmet Ağar 1984-88-ci illərdə İstanbulda terror və ictimai asayişdən məsul polis rəisinin müavini vəzifəsində çalışıb. 1988-ci ildə Ankara Polis Şöbəsinə, 1990-cı ildə İstanbul Polis Şöbəsinə, 1992-ci ildə Ərzurum Valiliyinə təyinat alıb. 1993-cü ilin iyulunda isə Türkiyə Cümhuriyətinin Polis Rəisi vəzifəsinə göndərilir. Daha sonra isə vəzifəsi artırılır və Türkiyənin daxili işlər naziri olur.\nNazir işlədiyi müddətdə Türkiyədə böyük səs-küyə səbəb olan “Susurluk hadisəsi” baş verir. 3 noyabr 1996-cı ildə axşam saatlarında Susurluk ilçəsinin Çatalceviz bölgəsində “Mersedes” markalı avtomobilin yük maşınına çırpılması nəticəsində ağır yol-nəqliyyat hadisəsi baş verir. Həmin “Mersedes”də Türkiyə Cümhuriyətinin Polis Rəisinin keçmiş müavini Hüseyin Kocadağ, DYP (Doğru Yol Partiyası) Şanlıurfa millət vəkili Sedat Edip Bucak və "Mehmet Özbay" adına saxta şəxsiyyət vəsiqəsilə İnterpol tərəfindən qırmızı bülletenlə axtarılan Abdullah Çatlı adlı cinayətkarın birlikdə olduğu ortaya çıxır. Qəzada Abdullah Çatlı ilə Hüseyin Kocadağ dünyasını dəyişir.\nAbdullah Çatlının adı Türkiyədə bir çox cinayətlərdə, sui-qəsdlərdə hallanıb. Bu hadisədən sonra Türkiyə hökuməti böyük araşdırlamalar başlatdı. Dövlətlə mafiyanın əlaqəli olduğu iddia edildi, hadisə tarixə “Susurluk skandalı” deyə düşdü. İki dövlət adamı ilə bir məşhur cinayətkarın nə üçün bir yerdə olması bir çox şayiələrə gətirib çıxardı. Araşdıramalar nəticəsində Türkiyənin daxili işlər naziri Mehmet Ağarın məsələ ilə birbaşa əlaqəsi olduğu bildirildi. Mehmet Ağar 1996-cı ilin noyabrında nazir vəzifəsindən istefa verdi. Hadisənin əsli hələ də ortaya çıxmayıb. Mehmet Ağar həmin vaxtlardan indiyə qədər Türkiyə siyasətindədir. Həbsdə olub. Türkiyədə baş verən çox sayda müəmmalı hadisələr onunla əlaqələndirilir.\nXatırladaq ki, türkiyəli mafiya başçısı Sedat Peker “youtube” vasitəsilə yayımladığı videoda Mehmet Ağarın və yaxın ətrafının bir çox cinayət törətdiyini, azərbaycanlı iş adamı Mübariz Mənsimovu onun planları ilə həbs edildiyini bildirmişdi. Pekerin “dərin dövlət”in başçısı adlandırdığı Mehmet Ağar saxlanılanda həbsxananın tamamilə boşaldıldığını, kamerada onunla birlikdə mühafizə polislərinin yatdığını söyləmişdi: “Mübariz Mənsimov sənin üçün orada cakkuzi hazırlatmadımı? Orada yatırsan deyə helikopter eniş zolağı tikilmədimi? Sən orada özünü rahat hiss et deyə Türkiyənin böyük iş adamlarını Mübariz helikopterlə ora gətirmədimi? Sən isə Mübarizi həbs etdirib mallarını əlindən aldın”.\nPeker həmçinin bildirmişdi ki, Ağar Mübariz Mənsimovu həbs etdirdikdən sonra onun Bodrumdakı milyard dollarlıq mülkünü əlindən alıb.\n13 iyn 2021, 01:46 219\n12 iyn 2021, 20:47 316\n12 iyn 2021, 20:38 219\n12 iyn 2021, 18:33 214\n12 iyn 2021, 16:35 256\n12 iyn 2021, 14:38 380\n12 iyn 2021, 12:56 269\n12 iyn 2021, 11:15 191


Azərbaycanda daxili turizmin inkişaf tempini qənaətbəxş hesab etmək olar - mədəniyyət və turizm naziri ilə müsahibə\nCəmiyyət 7 Aprel 2009 13:06 (UTC+04:00)\nAzərbaycan, Bakı, 07 aprel / Trend , müxbir Ü.İsmayılova /\nAzərbaycanın mədəniyyət və turizm naziri Əbülfəs Qarayev ilə Trend -un müsahibəsi.\n- Cənab nazir, dünya maliyyə böhranı Azərbaycanın turizm biznesinə necə təsir göstərib?\n- Dünya maliyyə böhranı bir sıra ölkələrin iqtisadiyyatına, xüsusilə də turizm sahəsinə təsir göstərməkdədir. Dünya maliyyə böhranı 2008-ci ildə ölkəmizin turizm bazarına da müəyyən təsir göstərib. Belə ki, 2007-ci ilin müvafiq dövrü ilə müqayisədə 2008-ci ildə Azərbaycandan xarici ölkələrə gedən vətəndaşların sayının artım tempi azalıb. Lakin nazirlik tərəfindən turizm şirkətləri arasında keçirilən şifahi sorğular nəticəsində məlum olub ki, bunun əksi olaraq, 2008-ci ildə ölkə vətəndaşlarının daxili bazarda səfərlərinin sayı artıb.\n- Bildirmişdiniz ki, Azərbaycanda 2010-cu ildə daha 25 mehmanxana və otelin tikintisi nəzərdə tutulub. Hazırda bu plan hansı mərhələdədir və maliyyə böhranı bu işlərin icrasına təsir göstərəcəkmi?\n- Mədəniyyət və Turizm Nazirliyi tərəfindən hazırlanmış və Azərbaycan Respublikası Nazirlər Kabinetinə təqdim olunmuş "Azərbaycan Respublikasında 2009-2013-cü illər üçün Turizmin İnkişafına dair Dövlət Proqramı" layihəsinin bir sıra bəndlərdə regionlarda yeni mehmanxana və mehmanxana tipli obyektlərin tikintisi öz əksini tapıb. Hazırda Azərbaycanda 59 mehmanxana və mehmanxana tipli obyekt tikilməkdədir. Hesab edirəm ki, növbəti illərdə də bu göstərici bundan aşağı düşməyəcək.\nAzərbaycanda mövcud olan turizm ponesialı ölkənin iqtisadi-mədəni inkişafının bir hissəsidir, dövlətin bu sahənin inkişafına ayırdığı diqqət, hər il artan təcrübə ciddi uğurların əldə olunacağı barədə danışmağa əsas verir.\nDünya dövlətlərinin iqtisadiyyatına mənfi təsir göstərən maliyyə böhranının Azərbaycana təsiri demək olar ki, hiss olunmur. Bu ondan irəli gəlir ki, dövlət başçısının həyata keçirdiyi iqtisadi siyasət effektiv və məqsədyönlüdür.\n- 2008-ci ildə Azərbaycana nə qədər turist səfər edib və 2009-cu ildə nə qədər turistin ölkəmizə gələcəyi gözlənilir?\n- 2008-ci ildə Azərbaycana gələn əcnəbi vətəndaşların ümumi sayı 1 898 939 nəfər olub, bu, 2007-ci ilin müvafiq dövrü ilə müqayisədə 42,5% çoxdur. Mütəxəssislərimizin apardığı hesablamalara görə, onların arasında turistlərin sayı təqribən 1 408 988 nəfərdir. Bu da ötən ilə nisbətən 39,4% çoxdur.\nƏn böyük artım qonşu dövlətlərdən - Rusiya, Gürcüstan, İrandan gələn vətəndaşlar arasında olub. Proqnoza gəldikdə isə, ümumi maliyyə böhranı səbəbindən 2009-cu ildə bu sahədə artım olmaya da bilər.\n- Bu gün Azərbaycanda həm xarici, həm də daxili turizmin inkişaf xarakteri necədir, azərbaycanlı turistlər hansı ölkələrə səfər etməyə üstünlük verirlər?\n- Azərbaycan 22 ölkə ilə turizm sahəsində əməkdaşlığa dair saziş imzalayıb. Daha 27 ölkəyə saziş layihələri təqdim olunub. Azərbaycanın turizm potensialını təbliğ etmək məqsədilə 2009-cu il ərzində Yunanıstan, Misir, Mərakeş, İordaniya və Almaniyanın turizm şirkətləri və kütləvi informasiya vasitələri nümayəndələrinin ölkəmizə infoturu təşkil ediləcək.\nÇoxtərəfli əməkdaşlığın qurulması və inkişaf etdirilməsinin xarici turizm siyasətinin prioritet istiqamətlərindən biri olduğunu nəzərə alaraq, biz BMÜTT, İKT, QDİƏT, GUAM, MDB-yə üzv dövlətlərin Turizm Şurası və digər beynəlxalq təşkilatlarla xarici turizm sahəsində çoxtərəfli əməkdaşlığın təşkil edilməsi, turizm sahəsində mövcud olan layihələrə qoşulma, beynəlxalq tədbirlərdə fəal iştirakın təmin edilməsi, yeni təklif və layihələrin hazırlanması və əməkdaşlığa dair sənədlərin imzalanması istiqamətində səmərəli fəaliyyətimizi davam etdiririk.\nSon iki il ərzində respublikamız bir sıra beynəlxalq tədbirlərə ev sahibliyi edib. 2007-cı ilin 9-12 sentyabr tarixlərində Bakı şəhərində keçirilən Turizm Nazirlərinin V İslam Konfransı buna bariz nümunələrdən biridir.\nMədəniyyət və Turizm Nazirliyi Avropa Şurasının Kiyev təşəbbüsü çərçivəsində həyata keçirilən "Şərab yolları" və "Aleksandr Düma Qafqazda", "Azərbaycanda alman yaşayış məskənləri", BMT ÜTT çərçivəsində həyata keçirilən "Böyük ipək yolu" layihələrində iştirak edir. Həmçinin, Xəzər dənizi üzrə kruiz marşrutlarının təşkilində əməkdaşlığa dair Qazaxıstan, Azərbaycan, İran, Rusiya və Türkmənistan arasında imzalanmaq üçün Saziş layihəsi işlənib hazırlanıb.\nÖlkəyə gələn turistlər əsasən paytaxta üz tuturlar. Bu da ondan irəli gəlir ki, Bakı Azərbaycanın tarix, mədəniyyət və sənaye mərkəzidir. Buna baxmayaraq, Quba-Xaçmaz, Lənkəran-Astara, Şamaxı-Qəbələ, Şəki-Zaqatala, Gənə-Qazax zonaları istiqamətində bütün şəhər və rayonlara həm yerli, həm də xarici turistlərin böyük axınını müşahidə etmək olar.\nÜmumiyyətlə, daxili turizmin inkişaf səviyyəsi bizi qane etməsə də, artım tempini qənaətbəxş saymaq olar.\n- Bu gün Azərbaycanın turizm obyektlərindəki qiymətlər təqdim olunan xidmətlərə uyğundurmu?\n- Sosioloji sorğular göstərir ki, bu gün turizm obyektlərindəki qiymətlər həqiqətən göstərilən xidmətlərin müqabilində bahadır. Mövcud qanunvericiliyə görə, turizm xidmətlərinin qiymətlərinin formalaşmasına nazirliyin müdaxilə etməsi mümkün deyil. Lakin nazirlik göstərilən xidmətlərin dəyərinin keyfiyyətinə uyğunlaşması istiqamətində müvafiq işlər aparır.\nBelə ki, Bakıda və Azərbaycanın turizm regionlarında nazirlik tərəfindən mehmanxana sənayesində çalışan mütəxəssislər üçün hər il yay mövsümü başlamazdan əvvəl treninq kursları təşkil olunur. Bundan başqa, mehmanxana rəhbərləri Azərbaycanda və xarici ölkələrdə keçirilən seminarlarda iştirak edirlər. Azərbaycanda turizm sahəsi üzrə mütəxəssislərin hazırlanması istiqamətində nazirliyin təşəbbüsü ilə 2006-cı ildə Azərbaycan Turizm İnstitutu yaradılıb və o, bu gün öz fəaliyyətini uğurla həyata keçirir. Azərbaycan Turizm İnstitutunun tələbələri hər il yay tətili zamanı Türkiyə, Yunanıstan, Kipr və Azərbaycanın turizm bölgələrində praktik məşğələlər keçirlər. İnanırıq ki, bu İnstitutu 2010-cu ildə bitirəcək ilk məzunlar Azərbaycanın turizminə layiqli töhfələr verəcəklər.\n- Turizm bazarında neqativ hallara qarşı Mədəniyyət və Turizm Nazirliyi necə mübarizə aparır, hansı tədbirlər görülür və müştərilərin itkiləri necə kompensasiya olunur?\n- Nazirlik turizm bazarında istehlakçıların (turizm xidmətlərindən istifadə edən səyahətçilərin) hüquqlarının qorunması istiqamətində müvafiq işlər aparır. Mədəniyyət və Turizm Nazirliyindən turizm fəaliyyəti göstərmək üçün xüsusi razılıq (lisenziya) almış turizm şirkətləri istehlakçılara hər hansı bir turizm məhsulu satarkən iki tərəf arasında müqavilə imzalanır. Qeyd olunan müqavilədə həm istehlakçıların, həm də turizm şirkətlərinin hüquqları öz əksini tapır. Əgər istehlakçılar tərəfindən hər hansı narazılıq olarsa, tərəflər arasında imzalanmış müqaviləyə əsasən, Azərbaycan Respublikasının müvafiq qanunvericiliyinə uyğun olaraq, məhkəmə orqanlarına müraciət olunur. Problem məhkəmə orqanlarının müvafiq qərarına uyğun olaraq həll edilir. Əgər məhkəmə orqanları tərəfindən turizm şirkətlərinin təqsiri sübut edilərsə, nazirlik tərəfindən qeyd olunan şirkətlərə xəbərdarlıq edilir və növbəti dəfə belə bir hal baş verərsə, müvafiq qanunvericiliyə uyğun olaraq, onların fəaliyyəti dayandırılır.\nMütəxəssislərimiz mütəmadi olaraq Azərbaycanın turizm regionlarında fəaliyyət göstərən turizm obyektlərində monitorinqlər keçirirlər. Lisenziya və keyfiyyət nişanı verilmiş obyektlərdə hər hansı bir nöqsan aşkar olunursa, müvafiq qanunvericiliyə, həmçinin turizm xidməti obyektləri ilə nazirlik arasında bağlanmış müqaviləyə əsasən, həmin obyektlərin fəaliyyəti dayandırıla və lisenziya ləğv edilə bilər.\n- 2008-ci ildə neçə belə monitorinq keçirilib və nəticələr necə olub?\n- 2008-ci ildə yay turizm mövsümü zamanı turist obyektlərində xidmət səviyyəsinin yoxlanılması, qida servisinin vəziyyətinin öyrənilməsi, sanitariya və gigiyena tələblərinə riayət edilməsi, turistlərin təhlükəsizliyinə dair həyata keçirilən tədbirlərə nəzarətin təşkili ilə bağlı ictimai nümayəndələrdən ibarət Monitorinq Komissiyası yaradılmış və bununla bağlı qeyd olunan Komissiyanın üzvləri Şamaxı-Qəbələ-Şəki-Qax və Quba-Xaçmaz rayonlarına ezam edilmişlər.\nAparılan monitorinqlərin nəticələrindən məlum olub ki, mehmanxana və ona bərabər tutulan yerləşdirmə obyektlərində işçi heyətin peşə hazırlığında, müştərilərə göstərilən xidmətin səviyyəsində, idarəetmə və reklam-təbliğat işində müəyyən problemlər mövcuddur. Bu problemlərin həll üçün mehmanxana və turizm şirkətləri işçiləri üçün Türkiyə və Yunanıstandan dəvət olunmuş turizm üzrə ekspertlərin köməkliyi ilə treninq kursları təşkil olunub.\nErmənistanda partiyalar prezident və baş naziri vəzifədən uzaqlaşdırmağa çağırıb\nQarabağ Müharibəsi Cinayətlərini Araşdırma Komissiyasının ilk iclası keçirilib (FOTO)


Şuşa Bəyannaməsinin arxasındakı Rusiya izi | Azadliq\nHome Aktual Şuşa Bəyannaməsinin arxasındakı Rusiya izi\nRusiya Xarici İşlər Nazirliyinin sözçüsü Mariya Zaxarovanın “Dağlıq Qarabağı Azərbaycanın, yaxud Ermənistanın üçüncü ölkələrlə ikitərəfli münasibətlərinə qatmağı düzgün saymırıq və Azərbaycanla Türkiyənin yüksək səviyyədə son kontaktlarına məhz bu müstəvidə baxırıq” deməsi bəzi marq doğuran məqamlara aydınlıq gətirir. Belə məlum olur ki, məhz Rusiyanın etirazı üzündən Şuşada iki ölkə prezidenti yalnız bəyanat imzalamaqla kifayətlənib. Bəyanat, mətndə hansı ifadələrin yer almasından asılı olmayaraq, dövlət üzərində hüquqi öhdəlik yaratmır və nəzərdə tutulan fəaliyyətlərin icra mezanizmlərini müəyyən etmir. Beynəlxalq hüquq baxımdan bəyanat yalnız tərəflərin niyyət və istəklərini əks etdirir. Bu niyyətlərin həyata keçirilməsini isə konkret müqavilələr hüquqi öhdəlik halına salaraq, həyat keçirilmə mexanizmlərinimüəyyənləşdirir.\nBelə görünür ki, Azərbaycan bu dəfə də Rusiyanın iradəsindən kənara çıxa bilmədi. Çünki, Ərdoğanın Şuşa Bəyannaməsi imzalanarkən İlham Əliyevə “bəs savunma bakanları imza atmayacaqmı? ” sualı ünvanlanması onu göstərir ki, Türkiyə tərəfi, bu bəyanatla yanaşı, Müdafiə nazirləri arasında müqavilə də imzalanacağını gözləyirmiş. Görünən odur ki, Azərbaycan rəhbərliyi “Şuşa Bəyanatında” nəzərdə tutulan məqsədlərin konkret məzmun almasında və əməli işə keçməsində, dövlətin bu istiqamətdə öz üzərinə hüquqi öhdəlik götürməsində maraqlı olmayıb.\nRusiya XİN sözçüsü Zaxarovanın fikirlərindən aydın görünür ki, Şimal qonşumuz Türkiyənin Dağlıq Qarabağ məsələsi ilə bağlı öz üzərinə hər hansı siyasi, hərbi rol götürməsini qəbul etmir və yalnız Azərbaycan rəhbərliyinə ümumi siyasi deklorativ addımlarla kifayətlənmək icazəsi verib. Bundan artığını isə etmək olmaz.\nƏrdoğanın səfəri zamanı heç bir müqavilə sənədlərinin imzalanmaması da, Rusiyanın Türkiyəni ” üçüncü tərəf” , artıq iddiaçı kimi görməsi ilə bağlıdır.\nRusiya Xarici İşlər naziri Lavrovun Ərdoğanın Azərbaycanda Türkiyə hərbi bazalarının olması ilə bağlı fikirlərinə “biz gerçək olmayan şayiələri şərh etmirik” deməsi, aydın göstərir ki, Moskva bu məsələni heç nəzəri polemika səviyyəsində müzakirə etməyi belə yaxına buraxmaq istəmir. Bu kəskin və hegomon möqeyin müqabilində, Azərbaycan Rusiyanın iradəsindən kənar hərəkət edə bilməyəcəksə, o zaman Türkiyə ilə hərbi siyasi əməkdaşlığın üstünlüklərini əldən vermiş olacağıq. Bu isə Paşiniyanın növbəti dəfə demokratik seçki yolu ilə hakimiyyətə gəlməsi müqabilində, Qərbdə mövqeyi güclənən Ermənistanın qarşısında Azərbaycanın siyasi və diplomatik baxımından daha da zəif duruma düşməsinə səbəb olacaq.


Bədənimizdə yaşayan 100 ədəd təhlükə! - Onlar hansı halda xəstəliyə çevrilir?\n14:11 19 Yanvar 2019\nÜzdə və bədəndə olan xallar əvvəllər gözəllik rəmzi hesab olunurdusa, indi insanlar ondan qurtulmaq üçün müxtəlif üsullara əl atırlar. Estetik görüntüsü mənfi təsir bağışladığı kimi, bu xallar sağlamlıq üçün də ciddi təhlükə hesab oluna bilər.\nBəs xallar nədən yaranır və nə dərəcədə təhlükəlidir?\nFemida.az medicina.az-a istinadən bildirir ki, bu ləkələr anadangəlmə olmaqla yanaşı, sonradan da meydana çıxa bilər. Belə hesab olunur ki, normal halda insanın bədənində 100-dən çox xal olmamalıdır.\nTibbi nöqteyi nəzərdən xalların sayı insana irsən ötürülür. Bir çoxları bədənində olan xallara əhəmiyyət vermirlər. Amma həkimlər bəzi xalları onkoloji xəstəliklərin başlanğıcı kimi qiymətləndirirlər. Statistikaya görə, bütün şiş növləri içərisində ən aqressivi hesab edilən melanoma, yəni dəri xərçəngi 70% hallarda xallardan inkişaf edir.\nHansı xallar təhlükəlidir?\nBəzən elə olur ki, bədəndə olan xallar üz qırxanda, saçları darayanda, paltar geyinəndə və s. hallarda insana mane olur. Bu səbəbdən də həmin xallar tez-tez mexaniki təsirə məruz qalaraq zədələnirlər. Əgər xallar ağrıyarsa, qaşınarsa, iltihablaşarsa, qanayarsa və böyüyərsə o zaman onların cərrahi əməliyyatla kənarlaşdırılması vacibdir. Məhz bu cür xallar da melanomaya çevrilir.\nTəhlükəli xalı necə təyin etmək olar?\n1.Assimetriya - xalı nəzəri olaraq ortadan iki hissəyə ayırın. Hər 2 hissə bir birinə assimetrik olduqda xal təhlükəli hesab edilir.\n2.Xalın kənarları kələ kötür olmamalıdır.\n3.Rəngində dəyişiklik baş verərsə, bu, təhlükədən xəbər verir.\n4.Ölçüsü 6 mm-dən çox olmamalıdır.\n5.Qaşınma, çat, qanama, xalın qəflətən itməsi təhlükəli hesab olunur.\nƏgər siz bu əlamətlərdən heç olmasa biri ilə qarşılaşmısınızsa, onda təcili olaraq həkimə müraciət edərək histoloji analiz verməlisiniz.


Bir müddətdir ki, post sovet ölkələri Rusiyanın bioloji silah ittihamlarına tuş gəlir.\nSiyahıda Azərbaycan da var. Azərbaycana qarşı bu iddiaları Rusiya rəsmiləri həm beynəlxalq arenalarda, həm də mətbu orqanlarda səsləndirirlər.\nRusiya Müdafiə Nazirliyinə istinadən "Komsomolskya Pravda"nın aprelin 14-ə olan məlumatında Ukrayna ilə yanaşı Gürcüstan, Moldova və Azərbaycanda da elmi-texniki mərkəzlərdə bioloji proqram sahəsində 5 mindən çox elmi araşdırma layihəsinin həyata keçirildiyi yazılıb.\nAzərbaycan fakt tələb edir\nAzərbaycan tərəfi məsələyə təhlükəsizlik orqanları səviyyəsində cavab verərək iddiaların əsassız olduğunu bildirib. Azərbaycan Dövlət Təhlükəsizlik Xidmətinin mayın 7-də yaydığı məlumatda belə deyilir:\n“Son zamanlar Azərbaycanda guya üçüncü ölkələrin maliyyə dəstəyi ilə bioloji silahlar üzrə elmi tədqiqatlar aparan mərkəzlərin fəaliyyət göstərməsi barədə bir neçə dəfə, o cümlədən beynəlxalq tədbirlər çərçivəsində Rusiya Federasiyasının təmsilçiləri tərəfindən müəyyən fikirlər səsləndirilmişdir. Heç bir fakt göstərilmədən irəli sürülmüş bu mülahizələrin respublikamızın ictimaiyyəti tərəfindən müəyyən narahatlıqla qarşılanması müşahidə edilməkdədir”.\nQurum Azərbaycanda belə elmi mərkəzlərin heç vaxt fəaliyyət göstərmədiyini vurğulayıb: “Bu qəbildən olan məlumatların Azərbaycan tərəfinin mövqeyi öyrənilmədən beynəlxalq tədbirlərdə, o cümlədən BMT kimi mötəbər təşkilatda bəyan edilməsi təəssüf doğurur. Müqabil tərəfdən qaldırılan məsələ ilə bağlı konkret faktlar təqdim edildiyi halda onların araşdırılmasına hazır olduğumuzu bildiririk”.\nRusiya bundan əvvəl də qonşularını oxşar məsələlərdə ittiham edib. Rəsmi Moskva 2018 və 2020-ci illərdə Gürcüstanda insanlar və "xəstəliklər yayan həşəratlar" üzərində eksperimentlər aparan bioloji laboratoriyaların mövcudluğunu iddia edirdi.\nEksperimentlərin ABŞ-ın dəstəyi ilə Tbilisidəki Riçard Lugar adına ictimai sağlamlıq mərkəzində aparıldığı da iddia edilib. Gürcüstan laboratoriyanın hələ sovet dövründən fəaliyyət göstərdiyini deyərək ittihamları yalanlayıb.\nKimyəvi silahlar niyə təhlükəlidir?\nKimyəvi silahdan istifadə beynəlxalq hüququn pozulması deməkdir və müharibə və insanlığa qarşı cinayətlərə bərabər tutulur.\nKimyəvi silahlar zəhərli xassələri vasitəsilə qəsdən ölüm və ya zərər vurmaq üçün istifadə olunan kütləvi qırğın silahıdır. Tətbiq vasitələri raketlər, mərmilər, minalar, aviasiya bombalarıdır.\nUyğun və icazə verilən məqsədlər üçün istifadə edilmədikdə bütün zəhərli kimyəvi maddələr və onların prekursorlarının tətbiqi qadağandır.\nKimyəvi maddələr taktiki təyinatı və təsir tezliyinə, tətbiq və dayanaqlığına görə sinifləndirilir. Sinir-paralitik, ümumi zəhərləyici, boğucu təsirli, habelə dəri- deşici, qıcıqlandırıcı təsir edən maddələrə ayrılır. Bəziləri hətta müvəqqəti korluq, karlıq, qorxu hissi və hərəkət dəqiqliyinin itirilməsinə səbəb olur.\nAzərbaycana qarşı niyə belə iddialar səslənir?\nHərbi ekspert Telman Əbilov iddiaların əssassız olduğunu bildirir. Onun sözlərinə görə, iddianın hansı vaxta təsadüf etməsi də olduqca vacibdir: “İttihamın Ukrayna və Rusiya arasındakı müharibədə Azərbaycanın Ukrayna xalqını dəstəkləməsi ilə bir vaxtda verilməsi münasibətin qərəzli olmasını sübut edir. Rusiya Qafqazda belə laboratoriyanın harda olduğunu yaxşı bilir. Bu ölkənin Ermənistan olması dünyaya da məlumdur. Rusiya səmimi olsaydı, elə birinci oranın adını çəkərdi. Çünki orada həqiqətən belə laboratoriyalar var”.\nTelman Əbilov - açıq mənbədən götürülüb\nKimyəvi Silahlar haqqında Konvensiya\nKimyəvi silahlar haqqında Konvensiya 1997-ci ildə qüvvəyə minib.\nKonvensiyaya üzv dövlətlərin hər biri heç zaman və heç bir şəraitdə kimyəvi silahları artırmamaq, istehsal etməmək, əldə etməmək və ehtiyatda saxlamamaq barədə öhdəlik götürür.\nKonvensiya çərçivəsində qadağan olunmayan hallar, sülh məqsədləri üçün vasitələr, yəni sənaye, kənd təsərrüfatı, əczaçılıq, tibbi və digər vasitələr istisna olmaqla, hərbi sursatlar ilə birlikdə zəhərli kimyəvi maddələrin və onların məhsullarının məhv edilməsi konvensiyada nəzərdə tutulur. Konvensiyada qeyd edilmiş bütün kimyəvi maddələr mənşəyindən və ya istehsalından asılı olmayaraq, insanlara və ya heyvanlara zərər yetirə bilən zəhərli kimyəvi maddələrə aiddir. Buna görə də, bu növ kimyəvi maddələr istehsal edən mülki istehsal imkanları konvensiyanın nəzarəti altındadır.\nKimyəvi Silahların Qadağan Olunması Təşkilatı (KSQT) sözügedən konvensiyanın effektiv şəkildə icrasını təmin edir.\nAzərbaycanda konvensiyanı 2000-ci ilin 29 fevralında ratifikasiya edib.\n“Azərbaycanın buna ehtiyacı yoxdur”\nMilli Məclisin Müdafiə, təhlükəsizlik və korrupsiya ilə mübarizə komitəsinin üzvü deputat Aydın Mirzəzadə Azərbaycanın bioloji silah laboratoriyalarına ehtiyacı olmadığını bildirir:\n“Mümkündür ki, müəyyən dairələr Rusiya-Azərbaycan qarşıdurması yaratmaq istəsin. Ancaq Azərbaycan rəsmi sürətdə bildirdi ki, bu məlumat səhvdir və ümumiyyətlə, Azərbaycanın buna ehtiyacı yoxdur. Biz öz problemlərimizi həll edən, qonşu dövlətlərlə normal münasibətləri olan və beynəlxalq mühitdə sülhün olmasına çalışan dövlətik”.\nKİMYƏVI SİLAHLAR HAQQINDA DEZİNFORMASİYA\nAprelin 29-da Avropa İttifaqqı Kimyəvi Silahlar haqqında Konvensiyanın 25-ci ildönümü ilə bağlı bəyanat yayıb. Bəyanatda Rusiyanın ittihamların müstəqil media, beynəlxalq ekspertlər tərəfindən dəfələrlə yalan olduğunun sübut edildiyi qeyd edilir.\n2021-ci ilin dekabrından Rusiya iddia edir ki, Ukraynada kimyəvi silah laboratoriyaları var. Rusiya özü də kimyəvi silahdan istifadədə təqsirləndirili. Xüsusilə, keçmiş KQB agenti Sergey Skripal (2018) və müxalifət lideri Aleksi Navalnının (2020) qətlinə cəhddə.\nBundan başqa, mayın 10-da ABŞ Rusiyanın Qərbin Azərbaycan, Ermənistan, Qazaxıstan və Özbəkistan kimi ölkələrdə gizli bioloji tədqiqat laboratoriyaları yaratması ilə bağlı iddialarını təkzib edib. Bu baraədə “Turan” -ın Vaşinqton müxbiri xəbər verib.\nNed Prays - açıq mənbədən götürülüb\n"Biz bilirik ki, bu, yalandır",- Dövlət Departamentinin mətbuat katibi Ned Prays gündəlik brifinqdə “Turan”-ın sualının cavabında deyib.\n"Biz kimyəvi silah və bioloji silah üzrə konvensiyalarla bağlı öz mövqeyimizi çox dəqiq müəyyənləşdirmişik. Ukrayna və digər ölkələrin də mövqeyi belədir, amma bunu Rusiya haqda demək olmaz",- Prays deyib.


"Problemlər Süleymani ilə danışaraq həll edilə bilərdi"\n“ABŞ bir gün təzyiqlərin nəticəsiz qaldığını görəcək, təslim olacaq və danışıqlar masasına oturacaq”.\nAzNews.az xəbər verir ki, bunu İran Prezidenti Həsən Ruhani Tehranda Nazirlər Kabinetinin iclasından sonra çıxış edərkən deyib.\nO, Qasım Süleymaninin öldürülməsinə görə Konqresin Donald Trampın, Ağ Evin və Pentaqonun İrana qarşı səlahiyyətlərini məhdudlaşdırdığını xatırladıb.\n“ABŞ regiondakı problemləri həll etmək istəsəydi, Süleymani ilə birgə çalışar, onun vasitəsilə buna nail olardı. İndi bu işi 20 nəfərlə görməlidir. Problemlər Süleymani ilə danışaraq həll edilə bilərdi. İndi işləri daha da çətinləşdirdi”, - deyə İran Prezidenti əlavə edib.\nH. Ruhani 2013 və 2015-ci illərdə ABŞ-ı zorla danışıqlar masasına oturtduqlarını və istəməkdiləri halda razılaşma sənədini imzalatdıqlarını vurğulayıb. O, bu gün yenidən rəsmi Vaşinqtonu geri addım atmağa vadar edə biləcəklərini iddia edib.\nİran Prezidenti ABŞ-ın tətbiq etdiyi sanksiyalarla bağlı danışıb.\n“Heç kəs sanksiyaların təsirsiz, hökumətin güclü olmalı olduğunu deyə bilməz. Bu ABŞ-ın mənafeyini müdafiə etməkdir. Sanksiyaların təsirsiz olduğunu deyən ABŞ tərəfdarıdır. Bunlar “ABŞ pis iş görməyib” demək istəyir. Bu cür iddialar reallıqdan uzaqdır”.\nRuhani sonda xalqı 21 fevralda keçiriləcək parlament seçkilərində iştirak etməyə çağırıb.


IKEA, bu "Çirkin" Dekor Trend-Düşüncələrini Geri gətirmək istəyir? - Ev - 2021\nIKEA, bu "Çirkin" DG © cor Trend-Düşüncələri geri qaytarmaq istəyir\nMay ayında "Wear What Wear" elan olundu ki, 2018-ci il "çirkin" moda meylləri ilidir. İndi dG © cor dünyasının oxşar stilistik bir yol aldığı görünür. Bu yaxınlarda, evdə nostalji hissi yaratmaq üçün tarixi izlərə və üslublara istinad edən dG © cor tendensiyalarının artdığını gördük: rattan mebeli, "nənə" mikro-trendi adlandırılan, Antropologiya və Urban Outfitters üstünlük təşkil etdi və maksimalizm mərkəz aldı. dizaynerlər parlaq, minimalist siluetlərdən uzaqlaşdıqları müddətdə. Müddəti, mənfi deyil; bu, sadəcə qaydaları pozan və konvensiyalara müqavimət göstərən meyllərə aiddir.\n"Çirkin" dekorasiya tendensiyalarının növbəti iterasiyası? Solğun çiçəklər. Bu gün IKEA, ənənəvi çiçək izləri ilə bəzədilmiş döşəməli mebel, sənət əsərləri, süfrə əşyaları və aksesuarların bir dəstini aşkar edən qış 2018 kolleksiyasının ilk görüntülərini yayımladı. "Ethereal" qəzetinin redaksiyasında tarixi, İngilis ruhlandırmış bir toz örtüyü, soyulmuş divar kağızı və dörd poster çarpayı var. Məhsulları əlçatan və cəlbedici edən bir nostalji işarəsi var - sözdə "çirkin" tendensiyaların artmasının səbəbi şübhəsizdir.\nIKEA nostaljik çiçəkləri seyr etmək üçün bir tendensiya olaraq ilk marka deyil. Urban Outfitters, bu yaxınlarda İngilis toxunma markası Laura Ashley ilə birlikdə uşaqlığınızı xatırladan məhdud çiçək geyim seriyasını buraxdı. Müqəddəs Laurent də retro çapın geri dönüşünə səbəb olan mavi Hawaiian köynəyinin sərbəst buraxılması ilə trendə dəstək verdi.\nSolğun çiçəklər bir geri dönüş üçün təyin olunan növbəti böyük tendensiyadır? IKEA-nın ən son kolleksiyası hər hansı bir əlamətdirsə, cavab bəyəniləndir bəli\nIKEA IKEA Smaksinne Prace Mat 2 $ IKEA IKEA IKEA Filodendron Duvet Cover 60 dollar IKEA IKEA IKEA Skurar Divar bəzəkləri, 3 $ 15 dəst IKEA IKEA IKEA IKEA IKEA IKEA Smaksinne qabı $ 10 IKEA IKEA IKEA Yastığı Cover 10 $\nDekor meylləri, ev turları və daha çox üçün MyDomaine-nin bülleteninə üzv olun.\nCopyright 2021 \_ Qəşəng ev dizaynı, həyat tərzinə dair tövsiyələr, moda meylləri \_ IKEA, bu "Çirkin" DG © cor Trend-Düşüncələri geri qaytarmaq istəyir


Kursda veriləcək məlumatın və tövsiyələrin məqsədi, ana / yenidoğulmuş uşaqdan analıq xidmətinin tibb işçisinə və analıq xidmətinin tibb işçisindən ana / yenidoğulmuş uşağa klinik yardımın birbaşa göstərilməsi şəraitində yoluxma riskini azaltmağın yolları barədə müvəqqəti təlimat verməkdir. Kurs inkişaf edən koronavirus pandemiyası dövründə mama-ginekoloqlar və qadın məsləhətxanalarının digər işçiləri üçün nəzərdə tutulub.\nBu kursun məqsədi, ana / yenidoğulmuş uşaqdan analıq xidmətinin tibb işçisinə və analıq xidmətinin tibb işçisindən ana / yenidoğulmuş uşağa klinik yardımın birbaşa göstərilməsi şəraitində yoluxma riskini azaltmağın yolları barədə müvəqqəti təlimat verməkdir.\nCOVİD19 üzrə doğuşayardım xidmətinin təşkili məsələləri. Pasiyentlərlə təmasda müvafiq qorunma tədbirləri. COVİD19 pasiyentlərinin skrininqi, risklərin müəyyənləşdirilməsi və pasiyent axının bölüşdürülməsi. Antenatal müşahidə. COVİD19 simptomları olan qaıdn pasiyentlərin müayinəsi və davamlı təqibi. COVİD19 pozitiv olan qadınların doğuşu zamanı tibbi yardım. Doğuşdan sonrakı dövrdə COVİD19 pozitiv qadınlara tibbi yardım və onların təqibi. Doğuşa yardım xidməti göstərən tibb işçilərinin fərqi sağlmalığı və təhlükəsizliyi məsələləri.\nmama-ginekoloqlar, pediatrlar, terapevtlər, ailə həkimləri, neonatoloqlar, anestezioloqlar, ümumi cərrahlar\nİştirak şərtləri Ən azı kursun 80%-də iştirak və müvafiq test imtahanından >80% bal toplamaq, əlavə edilmiş mütaliyə materialları ilə tanış olmaq.\nOrta istifadəçi reytinqi 2.00(1)


Türkiyə Qarabağı güzəştə gedəcəkmi? – SORĞU – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nTürkiyə Qarabağı güzəştə gedəcəkmi? – SORĞU\nAzərbaycan siyasətçilərinin Türkiyə-Ermənistan münasibətlərində Dağlıq Qarabağla dair məqama aid fikirləri\n“ABŞ prezidenti Barak Obamanın Türkiyə iqtidarı ilə apardığı danışıqlarda ortaya qoyulan məsələlərdən biri də Ermənistanla münasibətlərin yaxşılaşdırılması olub. Bu onu göstərir ki, Türkiyə Ermənistanla yaxınlaşmanı öz iradəsi ilə etmir. Amma Türkiyə siyasətçiləri və dövlət rəhbərləri başa düşürlər ki, Azərbaycan Türkiyə üçün çox önəmlidir. Azərbaycanın maraqlarını və mənafeyini gözləməyən dövlət başçısı Türkiyədə uzun müddət hakimiyyətdə qala bilməz”.\nBunu APA-ya açıqlamasında Vətəndaş Həmrəyliyi Partiyasının sədri, Milli Məclisin deputatı Sabir Rüstəmxanlı deyib. Onun sözlərinə görə, Qarabağ münaqişəsindən əlavə Türkiyənin Ermənistanla öz problemləri var: “Lakin Türkiyə bu problemləri də kənara qoyub, əlaqələrini inkişaf etdirməyə çalışır. Bəllidir ki, Ermənistan Türkiyənin ərazi bütövlüyünü də tanımır, amma ermənilərlə bir masa arxasında otururlar”.\nS. Rüstəmxanlı hesab edib ki, Türkiyə Qarabağ məsələsini danışıqlar masasından çıxara bilməz: “Türkiyə ilə Ermənistan arasında isə faktiki olaraq sərhədlər açıqdır. İstanbuldan İrəvana təyyarə və avtobus reysləri həyata keçirilir. Bu gün İstanbulda 50-60 min erməni işləyir. Türkiyədə ermənilərə bizimkilərdən daha yaxşı şərait yaradılıb. Sərhədin açılması şərti və psixoloji məsələdir. Türkiyədə bəzi qruplar elə danışırlar ki, guya sərhədlər açılan kimi Türkiyə xoşbəxtliyə qovuşacaq. Türkiyəni bu qədər yumşaq, öz mövqeyini nəzərə almadan addımlar atması doğru deyil”.\nAzərbaycan Demokrat Partiyasının (ADP) sədri Sərdar Cəlaloğlu isə deyib ki, Türkiyə ilə Ermənistan arasında münasibətlərin yaxşılaşdırılması prosesi Azərbaycanla razılaşdırılmış şəkildə aparılır: “Türkiyənin Ermənistanla əlaqələrinin əsasında Azərbaycanın maraqlarından çox öz maraqları dayanır. Türkiyənin maraqları tələb edirsə ki, bu gün Ermənistanla hətta, Azərbaycanı maraqlarına zidd olsa belə yaxınlıq yaradılsın, bir müstəqil dövlət kimi bu addımı atmalıdır”.\nS. Cəlaloğlu Türkiyə Xarici İşlər Nazirliyinin bu məsələdə susqunluq nümayiş etdirməsini təbii hesab edib: “Biz yeni təzyiq vasitələrindən istifadə etməliyik. Əksinə, Türkiyə ilə Ermənistan arasında sərhədlərin açılmasının bizə xeyri ola bilər. Yəni Ermənistan Rusiyanın təsirindən nisbətən azad olar, Türkiyə ilə dostlaşar və dostluqdan doğan müəyyən dəyişilmələr baş verər”.\nBütöv Azərbaycan Xalq Cəbhəsi Partiyasının (BAXCP) sədri, Milli Məclisin deputatı Qüdrət Həsənquliyev Türkiyə ilə Ermənistan arasında münasibətlərinin yaxşılaşdırılmasından narahatlığını açıqlayıb: “Türkiyə əvvəlki mövqelərindən geri çəkilib. Çünki Türkiyə həmişə bildirirdi ki, Dağlıq Qarabağ problemi həll olunmayana qədər sərhədlərin açılmasından və normal münasibətlərdən söhbət gedə bilməz. Bu gün isə faktiki olaraq bu istiqamətdə danışıqlar aparır. Buna ciddi təəssüfümüzü bildirirdik”.\nQ.Həsənquliyev bildirib ki, Türkiyə ilə Ermənistan arasında aparılan danışıqlarda Qarabağ probleminin arxa plana atılması inandırıcıdır: “Türkiyə baş naziri Rəcəb Tayyib Ərdoğanın çıxışında Çaldıran savaşından tərbiyə almasının vacibliyini qürurla söyləməsi AKP iqtidarından maraqlarımıza zidd hərəkətlərin etməsini gözləməyə əsas verir. Digər tərəfdən Türkiyə isə Rusiya arasında imzalanan sonuncu bəyannamənin müddəaları da narahatlıq doğurur. Türkiyə Xarici İşlər Nazirliyinin susqunluğu isə Ərdoğanın İsrailin prezidenti ilə mübahisəsinin bir məqamına bənzəyir. Davos Forumunda Ərdoğan Şemon Peresə dedi ki, siz suçlu olduğunuzdan qışqırırsınız. Mən isə hesab edirəm ki, Türkiyənin bəzi rəsmilərinin susması suçluluqdan qaynaqlanır”.\nQ. Həsənquliyevin fikrincə, proseslərin gedişi Ermənistanla sərhədlərin açılmasına və diplomatik əlaqələrin yaxşılaşdırılmasına xidmət edir: “Türkiyə ictimaiyyəti buna reaksiya göstərməlidir. Azərbaycan rəsmiləri ölkənin narahatlığını açıq şəkildə bildirməlidirlər. Türkiyə hökuməti bu məsələlərə aydınlıq gətirməlidir”.\nÜmid Partiyasının sədri, Milli Məclisin deputatı İqbal Ağazadə Türkiyə ilə Ermənistanın hər hansı formada əlaqələrinin inkişaf etdirməsini pis qiymətləndirdiyini söyləyib: “Amma Türkiyənin dövlət siyasətinin Azərbaycanın maraqları üzərində qurulmadığını bilirəm və bunu təbii qarşılayıram. Tarixi dönəmlərdə də belə hallar olub. Türkiyə hakimiyyətinin illərlə yaratdığı problemlər, indi bu ölkəni çıxılmaz vəziyyətə salıb”.\nİ.Ağazadə deyib ki, R.T. Ərdoğanın münaqişə ilə açıqlaması Ermənistan Türkiyə danışıqlarının mahiyyətini ortaya qoymur: “Bu açıqlama daxili auditoriya və Azərbaycana hesablanıb. İddia etmirəm ki, Türkiyə Azərbaycanın mövqelərini və mənafeyini satıb, amma hesab edirəm ki, Türkiyə indiyə qədər olan prinsiplərdən bu və ya digər şəkildə imtina edib”.\nO, Türkiyə ilə Ermənistan arasında sərhədlərin bu tezliklə açılacağına ümid etmədiyini də qeyd edib.\nMillət vəkili Aydın Mirzəzadənin fikrincə, Ermənistan-Türkiyə münasibətlərinə iki dövlətin münasibətləri baxımından yanaşdıqda normaldır: “Amma iş burasındadır ki, Türkiyə bir dövlət kimi Azərbaycanın strateji müttəfiqidir, bir çox məsələdə Azərbaycanla bağlı olan ölkədir. Tərəflər həmişə bir-birinin yanında olacağını bəyan edib və Azərbaycan bu prinsipə həmişə sədaqətlə yanaşıb. Türkiyə həmişə bəyan edib ki, Ermənistan Azərbaycan torpaqlarını azad etməli, Türkiyəyə qarşı əsassız torpaq və soyqırımı iddiasından imtina etməlidir. Amma Ermənistan bu şərtlərin heç birini yerinə yetirməyib və hazırda Ermənistanla münasibətlər intensiv olaraq genişlənir. Yaxın vaxtlarda şərtlər yerinə yetirilmədən sərhədlərin açılacağı və Ermənistanın Türkiyənin ən yaxın müttəfiqinə çevrilməsi tamamilə mümkündür. Təəssüf ki, onlar Azərbaycanla bir yerdə olacaqları ilə bağlı bəyanatlara uyğun addım atmırlar».\nMilli Birlik Hərəkatının lideri Lalə Şövkət isə son vaxtlar Türkiyənin Rusiya və Ermənistanla yaxınlaşmasının Azərbaycan üçün təhdid olduğunu bildirib: “Çünki biz Qarabağ məsələsində Rusiyanın mövqeyini bilirik, onlar status-kvonun qalmasında maraqlıdır. Türkiyə mətbuatında yazıldığına görə, artıq Qarabağ məsələsi Türkiyə tərəfindən şərt kimi irəli sürülmür. Bu sözsüz ki, Azərbaycan üçün yaxşı xəbər deyil. Amma hər bir dövlətin öz maraqları var və Türkiyə bir dövlət kimi ilk növbədə öz maraqlarını müdafiə edir. Azərbaycan da gərək bunu bacarsın”.\nL. Şövkətin sözlərinə görə, Azərbaycanda gedən proseslər Dağlıq Qarabağ məsələsini daha da böyük düyünə salır. Türkiyənin baş naziri Ərdoğanı məsələylə bağlı açıqlamasına gəldikdə, L. Şövkət bildirib ki, belə təkzib ilə çıxış etmək mümkündür: “Biri var nəyisə deyəsən – bu diplomatiyada var, biri də var əməli işə baxasan. Biz əməli işlərə baxsaq, görərik ki, artıq Dağlıq Qarabağa məsələsi Türkiyə tərəfindən şərt kimi qoyulmur”.


Eldar İbrahimov: “Yeni qlobal çağırışlar Konstitusiyaya dəyişiklikləri zəruri edib”\n“Sosial sifarişlər və dövrün tələbləri nəzərə alınaraq, Konstitusiyaya dəyişiklikləri həm zəruri, həm də faydalıdır”.\nTeleqraf.com xəbər verir ki, bu fikirləri “Yeni Azərbaycan” referendum üzrə təşviqat qrupu tərəfindən təyin edilmiş səlahiyyətli nümayəndə, Milli Məclisin Aqrar siyasət komitəsinin sədri Eldar İbrahimov deyib.\nDeputatın fikrincə, 2009-cu ildə keçirilmiş referendumdan sonra ötən 7 il ərzində Azərbaycanda baş verən əsaslı dəyişikliklər, yeni qlobal çağırışlar Azərbaycan Konstitusiyasının bu tələblərə uyğunlaşdırılmasını zəruri edir: “Ümummilli liderimiz Heydər Əliyevin rəhbərliyi altında hazırlanmış əsas qanunumuz – Konstitusiyamız 1995-ci il noyabrın 12-də referendumda qəbul edilib.\nÖtən dövrdə Konstitutsiyaya zəruri dəyişikliklərin edilməsi 2002, 2009-cu illərdə referendum yolu ilə baş verib. Bu il sentyabrın 26-na təyin edilmiş referenduma Azərbaycan Respublikasının Konstitusiyasının 23 maddəsində dəyişiklik, 6 yeni maddənin əlavə olunması təklif edilib. Referendum Aktında nəzərdə tutulan bütün təkliflər Konstitusiyanın 12-ci maddəsinin birinci hissəsinə tam uyğundur və onun həyata keçirilməsinə təminat verir.\nKonstitusiyanın 12-ci maddəsinin birinci hissəsində deyilir ki, insan və vətəndaş hüquqlarının və azadlıqlarının, Azərbaycan Respublikasının vətəndaşlarına layiqli həyat səviyyəsinin təmin edilməsi dövlətin ali məqsədidir. Konstitusiyaya təklif olunan bu dəyişikliyi dərindən təhlil etdikdə aydın olur ki, nəzərdə tutulan dəyişikliyin əsas mahiyyəti insan hüquq və azadlıqlarının qorunması mexanizminin təkmilləşdirilməsi, dövlətin öz üzərinə götürdüyü öhdəlikləri layiqincə yerinə yetirməsinə zəmin yaratması ilə əlaqədardır.\nOna görə də mən Referendum aktında nəzərdə tutulan təkliflərin hamısını bütövlükdə dəstəkləyirəm və hesab edirəm ki, bu dəyişikliklər respublikamızın demokratik və hüquqi dövlət quruculuğu istiqamətində irəliyə atdığı ən uğurlu addımlardan biridir”.


3 otaqlı yeni tikili — 109 m² — İnşaatçılar m., Bakı, Azərbaycan (1743888) - Bina.az\n3 otaqlı yeni tikili #1743888\nSatılır 3 otaqlı yeni tikili 109 m², İnşaatçılar m.\nSiz Satılır 3 otaqlı yeni tikili 109 m², İnşaatçılar m. elanı üçün ödəniş edirsiniz\nElanın nömrəsi: 1743888\nİnşaatçılar metrosunun düz yanında, Şərif-Zadə küç., yeni tikili binada natamam təmirli 2 otaqdan 3 otağa düzəlmə mənzil satılır. . 50 % təmir işləri görülüb. Sürətli liftlər, parkinq, bağlı həyət. Yanında uşaq bagcasi, məktəb, supermarket və.s var.Tam inkişaf etmiş infrastruktur. Ətraflı məlumat üçün zəng edin və ya vatsap ilə əlaqə saxlayın.


Ermənistanı beynəlxalq məhkəmədə nə gözləyir? - VİDEO - Azinforum.az İnformasiya Portalı\nAna səhifə / Kriminal / Ermənistanı beynəlxalq məhkəmədə nə gözləyir? – VİDEO\nAzərbaycan irqi ayrı-seçkiliyin bütün formalarının ləğv edilməsi haqqında beynəlxalq konvensiyanı pozduğuna görə Ermənistana qarşı Beynəlxalq Ədalət Məhkəməsində iddia qaldırıb. İddiada bildirilib ki, Ermənistan milli və etnik mənşəyinə görə azərbaycanlılara qarşı silsilə ayrıseçkilik hərəkətləri görüb və görməyə davam edir. Ermənistanı beynəlxalq məhkəmədə nə gözləyir?\nAzərbaycan İrqi Ayrıseçkiliyin Aradan Qaldırılması ilə bağlı Beynəlxalq Konvensiyanın tətbiqi və təfsiri ilə əlaqədar Ermənistana qarşı Beynəlxalq Ədalət Məhkəməsində iş qaldırıb.\nBu barədə Beynəlxalq Ədalət Məhkəməsi məlumat yayıb.\nBildirilir ki, Ermənistan birbaşa və dolayı yollarla etnik təmizləmə siyasətini həyata keçirir, irqçi təbliğat apararaq azərbaycanlılara qarşı nifrəti və etnik zorakılığı qızışdırır və bu, həmçinin hökumətin ən yüksək səviyyələrində aparılır.\nHüquq elmləri doktoru Əmir Əliyevin sözlərinə görə, bu siyasi yox hüquqi xarakter daşıyır. Ermənistanın irqi və etnik mənsubiyyətə görə azərbaycanlılara qarşı diskriminasiya həyata keçirməsi barədə Azərbaycanın əlində kifayət qədər faktlar var. Bu 1987-88-ci illərdən başlayan prosesdir. 250 minə yaxın azərbycanlı həmin illərdə Ermənistandan deportasiya edilib. Bu gün Azərbaycanda 10 minlərlə erməni yaşadığı halda, Ermənistanda bir nəfər də olsun azərbaycanlı yaşamır.Azərbaycanlılar 2020-ci ilin payızında başlayan hərbi əməliyyatlar zamanı da bu siyasətin hədəfi olub.\nƏmir Əliyev onu da qeyd edib ki, tərəflərin Azərbaycanın iddialarını həll etmək üçün danışıqlar aparmaq cəhdləri son on ayda çıxılmaz vəziyyətə düşüb. Buna görə də Azərbaycan məhkəməni Ermənistanı bu məsələdə cavabdeh tutmağa çağırır.\nÖncəki Hikmət Hacıyev İranın xarici işlər nazirinin müavini ilə görüşdü\nNövbəti ETSN Lerik meşələrini də məhv edir: Muxtar Babayevə “dur” deyən tapılacaqmı? – FOTO


Palitra qəzeti“Birinci Avropa Oyunlarının artıq 39 çempionu var”\n“Birinci Avropa Oyunlarının artıq 39 çempionu var”\nTarix: 16.06.2015 | Saat: 18:39:00 | E-mail | Çapa göndər\n“Birinci Avropa Oyunlarının artıq 39 çempionu var. Altı arenada yarışları yüz faiz tamaşaçı izləyib. Artıq Bakı Olimpiya Stadionu Oyunlara hazırdır”.\nBu sözləri “Bakı-2015” birinci Avropa Oyunları Əməliyyat Komitəsinin (BEGOC) əməliyyatlar üzrə baş direktoru Saymon Kleq iyunun 16-da ötən günün yekunları ilə bağlı keçirilən mətbuat konfransında deyib.\nS.Kleq yarışların dördüncü günündə 21 medal qazanıldığını, arenalarda yarışları 30 min tamaşaçının izlədiyini diqqətə çatdırıb. O bildirib ki, bağlanış mərasimi üçün satılmış biletlərin sayı 48 minə çatıb. Son üç gündə isə yarışlara ümumilikdə 37 min 500-dən çox bilet satılıb. BEGOC-un əməliyyatlar üzrə baş direktoru deyib: “Bu gün sinxron üzgüçülük yarışlarında sonuncu gündür. Avropa Olimpiya Komitəsinin prezidenti Patrik Hikki hazırda Mingəçevirdədir. O, medalların təqdimetmə mərasimində iştirak edəcək. Bir çox idman növləri Olimpiya hərəkatına daxil olmağa çalışır. Tam əminəm ki, idmanın gözəl nümayişi oldu. Biz Bakıya Avropadan tanınmış idmançıları cəlb etmişik və bu, Oyunların uğurudur. Tamaşaçılar üçün mümkün qədər geniş yayım təşkil etmişik və bundan çox məmnunuq. Biz Oyunlara Avropada ayrılan saatlardan da razıyıq”.\nBirinci Avropa Oyunlarının qızıl medalçısı Firdovsi Fərzəliyev idmana göstərilən yüksək diqqət və qayğıya görə Azərbaycan Prezidenti İlham Əliyevə minnətdarlığını bildirib. Bayrağı doğma divarlar arasında qaldırmağın önəmindən danışan Firdovsi Fərzəliyev ona azarkeşlik edən idmansevərlərə təşəkkür edərək deyib: “Tamaşaçıların dəstəyi mənə əlavə stimul verdi. Məşqçilərimə də hədsiz minnətdaram. Digər mükafatçıları təbrik edir, qarşıdakı yarışlarda idmançılarımıza qızıl medallar arzulayıram. Ümumilikdə beş döyüş keçirdim. Bu yarışlar mənim üçün çox əhəmiyyətli oldu. Avropa Oyunlarının qalibi olduğum üçün çox sevinirəm”.


“KİM TİKƏ, KİMƏ QALA” – Ermənilər Kəlbəcər və Laçında yeni yaşayış binaları salmağı planlaşdırırlar\n17 October 2018 - 15:29\nLragir.am (Ermənistan), 16.10.2018\nArtsax Respublikasının (Dağlıq Qarabağ-red.) prezidenti oktyabrın 15-də “Artsax Ruts İnevstment” (ARİ) təşkilatının nümayəndə heyətini qəbul edib.\nArtsax Respublikası (Dağlıq Qarabağ-red.) Prezidentinin baş informasiya idarəsinin xəbər verdiyinə görə, Artsaxda (Dağlıq Qarabağ-red.) müxtəlif proqramların həyata keçirilməsinə dair məsələlər müzakirə olunub.\nPrezident Saakyan Artsaxın (Dağlıq Qarabağ-red.) inkişaf və abadlığına ARİ-nin cəlb edilməsinin önəmini qeyd edərək əlavə edib ki, təşkilatın sayəsində respublikada bir sıra strateji proqramlar həyata keçirilib.\nBako Saakyan görüşdə deyib ki, Araz çayının sahili boyunca üçüncü Ermənistan-Artsax yolu salına bilər.\nArtsax Respublikasının (Dağlıq Qarabağ-red.) dövlət naziri Qriqori Martirosyan oktyabrın 15-də “Artsax Ruts İnvestment” (ARİ) yatırım şirkətinin səhmdarlar qrupunu qəbul edib. Martirosyanın sözlərinə görə, proqramın genişləndirilməsi haqda mövcud sazişlər çərçivəsində hazırlıq işləri aparılır və Kaşataq (Laçın-red.) rayonunun Aqavno qəsəbəsində 20 mənzil və Karvaçarda (Kəlbəcər-red.) 50 binanın inşası haqda layihə-smeta sənədləri Hamilər Şurasına təqdim olunacaq.\nŞəhərsalma naziri Karen Şahramanyan təklif edilən layihələr haqda nazirliyin gördyü işləri slaydlar vasitəsilə iştirakçıların diqqətinə çatdıraraq qeyd edib ki, bunlar növbəti ay boyunca başa çatdırılacaq.\nOnun sözlərinə görə, ARİ şirkəti respublikada kənd təsərrüfatı, artıq 2015-dən sonra isə mənzil inşası sahəsində fəaliyyətə başlayıb. K. Şahramanyan deyib: “Mənzil inşası üçün Aqavno icması seçilib və ilk 50 evin inşaat işləri artıq bitib. Bir neçə ay ərzində daha 20 yaşayış binasının inşası haqda məsələ təşkilat üzvlərilə müzakirə olunur. Bunlar birmərtəbəli və zirzəmisi, 1200 kvadrat metrədək torpaq sahəsi olacaq. Çevrə gecə işıqları, daimi su, kanalizasiya xətlərilə təmin olunacaq. Dövlət, büdcə vəsaitiylə xarici əlaqələrin də təkmilləşdirilməsini öhdəsinə götürür. Bir ay ərzində gərəkən materialları təqdim edəcəyik, bundan sonra müzakirə aparmaq və yekun qərar almaq mümkün olacaq”.\nARİ Hamilər Şurasının üzvü Vaan Qasarcyan Artsax (Dağlıq Qarabağ-red.) hökumətilə əməkdaşlıqdan məmnunluq ifadə edib və deyib ki, proqrama qatılanların sayı ilbəil artır. O, Karvaçarda (Kəlbəcər-red.) mənzil inşasına toxunaraq qeyd edib ki, layihə Avstraliya erməniləri tərəfindən həyata keçiriləcəyindən rayonu “Sidney” adlandırmaq təklifi var.\nQasarcyan əlavə edib: “Bizim konkret planlarımıza demoqrafik artım və məskunlaşma daxildir. Bu günə kimi ARİ-nin yatırımlarından 5000-ə yaxın adam istifadə edib. Kaşataq (Laçın-red.) və Şaumyan (Çaykənd-red.) rayonlarında demoqrafik artım tempi xüsusən gözədəyəndir. Habelə qeyd etməyə şadam ki, yatırımlar hiss olunacaq nəticələr verib. Bunun parlaq sübutu Kaşataq (Laçın-red.) rayonunun “Məhsul bayramı”nda təqdimatı olub”.\nDövlət naziri bu ideyanı alqışlayıb və inşaat işlərinin ən yaxın aylarda başlanması haqda saziş əldə olunub. Yeni yatırımçılar cəlb etmək, həmçinin qarşılıqlı fəaliyyətin yüksəldilməsi qəsdilə buraxılmış dövlət istiqrazları, faiz dərəcələrinin icmalıyla bağlı məsələlər görüşün gedişində müzakirə olunub.\nArtsax Respublikası (Dağlıq Qarabağ-red.) prezidentinin müşaviri Araik Arutyunyan, EİF Daşnaktsutyun Mərkəzi komitəsinin təmsilçisi David İşxanyan və başqa rəsmilər görüşə qatılıblar.


"Bloomberg": Rublun yenidən ucuzlaşması gözlənilir - Report.az\n"Bloomberg": Rublun yenidən ucuzlaşması gözlənilir\n4 May, 2016 14:11\nBakı. 4 may. REPORT.AZ/ Rusiyanın milli valyutası yenidən ucuzlaşmağa başlaya bilər. "Report"un verdiyi xəbərə görə, "Bloomberg" agentliyinin analitik, iqtisadçı və treyderlər arasında keçirdiyi sorğunun nəticəsinə əsasən, ilin sonuna qədər Rusiya rublu 2016-cı ildə dollarla müqayisədə qazandığı mövqelərin yarısını itirə bilər.\nQeyd edək ki, dolların Rusiyada maksimal (rekord) məzənnəsi yanvarın 21-də 86 RUB/USD-yə bərabər olub. Bundan sonra, dollar 22 rubl və ya 25,6% ucuzlaşaraq aprelin 29-da 64 RUB/USD-yə enib. Beləliklə, "Blomberg"in 35 ekspert arasında keçirdiyi sorğunun nəticələrinə görə, dolların məzənnəsinin təqribən 75 rubla qədər artacağı proqnozlaşdırılır.\nQeyd edək ki, rubl son 12 ildə may ayında dollarla müqayisədə zəifləyir. Əksər analitiklər neft qiymətlərində gözlənilən azalma fonunda rublun da dəyərdən düşəcəyini ehtimal edirlər.\n"UBS Group"un İnkişafda olan bazarlara investisiyalar Departamentinin direktoru Xorxe Mariskal qeyd edib ki, qısa zamanda neft qiymətlərində dayanıqlı artım gözlənilmədiyinə görə, rublun möhkəmlənməsindən söz gedə bilməz. "Veles Kapital"ın direktoru Yevgeni Şilenkov isə bildirib ki, neft qiymətlərindəki korreksiya ilə bərabər mayın ikinci yarısında rublun məzənnəsində azalma gözlənilir.\n"Report"un analitik qrupu hesab edir ki, rublun dəyər itirməsi Azərbaycan manatının da məzənnəsinə neqativ təsir edə bilər.


Trampdan inanılmaz çıxış və seçki planı: "Dəyişiklik xarab sistemin içindən qaynaqlana bilməz!" - TAM MƏTN\n24 October 2016 - 15:51\nTrampdan inanılmaz çıxış və seçki planı:"Dəyişiklik xarab sistemin içindən qaynaqlana bilməz!" - TAM MƏTN\nFox News (ABŞ), 23.10.2016\nABŞ prezidentliyinə Respublikaçılar Partiyasından namizəd Donlad Tramp 22 oktyabrda Gettisberq şəhərində (Pensilvaniya ştatı) keçirdiyi görüşdə ABŞ-ın mövcud hakimiyyətini ifşa edən olduqca maraqlı bir çıxış edib və prezident seçiləcəyi təqdirdə, ilk atacağı addımların əks olunduğu planını açıqlayib:\n…Burada, Gettisberqdə, nə qədər adamın azadlıq uğrunda həyatını qurban verdiyi bu müqəddəs torpaqda çıxış etmək mənim üçün böyük şərəfdir! Bura heyrətamiz yerdir. Prezident Linkoln ölkənin onun vaxtınadək görünməmiş bölünməsi ilə üzləşmişdi. Ümid edirəm ki, ondan nümunə götürə və bu gün üzləşdiyimiz nifaqa qalib gələ bilərik. Biz indi çox güclü şəkildə parçalanmışıq. Mən siyasətçi deyiləm və mənə inanın, olmaq da istəməmişəm. Lakin gördüm ki, ölkə fəlakət içindədir və anladım ki, kənarda durub bunu seyr edə bilmərəm. Ölkəmiz mənə çox yaxşılıq edib, mən onu sevirəm və dərk etdim ki, hərəkətə gəlməliyəm.\nMən uzun illər bu sistemlə yaxından tanışam. Onun mühüm hissəsiydim. Vaşinqton və Uoll-stritdə oyunun necə aparıldığını bilirəm. Və bilirəm ki, sadə ameriaklıların ziyanına olaraq orada qanunla necə dələduzluq edirlər. Bu, fırıldaqçılıq qaydasıdır.\nDemək olar, hər dörd amerikalıdan biri ən əmək qabiliyyətli yaşında işsizdir. Hər beş ev təsərrüfatından birində heç kim işləmir. 45 milyon amerikalı ərzaq talonu alır, 47 milyon isə yoxsulluq içində yaşayır. Kasıb şəhərlilər əziyyət çəkir, afro-armerika və Latın Amerikası icmaları əzab çəkir – biz onların ümidlərini aldatdıq.\nXaricdə hərbi avantüralara qarışırıq. Bizim müharibələr sonsuzadək uzanır – çünki onu aparan adamlar uda bilmirlər. Onlar müharibəni uda bilmirlər. Bu arada ölkəmizdə qəhrəman veteranlar tibbi yardım gözləməyə səbri çatmadan ölürlər. Dəyişikliklər xarab sistemin içindən qaynaqlana bilməz – bizim sistem xarab olub. Vaşinqton və Vaşinqton isteblişmentinin bizim kampaniyamızı dayandırmağa bu cür cəhdi ancaq sübut edir ki, bizim kampaniyamız həyatda yalnız bir dəfə baş verən dəyişimlərin əlamətidir.\nBu sistem tamamilə qabiliyyətsizdir və fırıldaqçılığa əsaslanır.\nSeçkilərdəki saxtalaşdırmalardan başlayaq. "Pew"in məlumatına görə, hazırda Birləşmiş Ştatlarda seçicilərin qeydiyyatının 24 milyonu etibarsızdır və yaxud böyük pozuntularla aparılıb. Bu pozuntular tamamilə ağlasığmaz olur. 1,8 milyon ölü seçici qismində qeydə alınıb və onların bəziləri səs verirlər! Belə şeyin necə mümkün olduğunu bilmirəm. 2,8 milyon adam bir neçə ştatda qeydə alınıb… Bax, rəqəmlər belədir, bəli. Amerika vətəndaşlığı olmayan Amerika sakinlərinin 14%-i seçici kimi qeydiyyata alınıb.\nBu, həm də ona görə fırıldaqçılıq sistemidir ki, Hillari Klinton ABŞ prezidentliyinə namizədliyini irəli sürməməliydi. Lakin FTB və Ədliyyə Nazirliyi onun cinayətlərini ört-basdır edir – yeri gəlmişkən, o, FTB və Konqresə dəfələrlə yalan danışıb. Bundan savayı, 39 dəfə – müxtəlif hallarda! – FTB-yə “yadıma gəlmir” cavabı verib. O, qalan hər şeyi çox gözəl xatırlayıtr, burada isə 39 dəfə yadına düşməyib. Ümumiyyyətlə isə, bu da yalandır.\n(Zalda qışqırıqlar: “Onu həbsxanaya!”)\nO, sonra artıq Konqresdən çağırış vərəqəsi alanda 43 min məktubu silib. Yəni çağrışı alandan sonra silib. Qeyd edək, bu həftə məlum olub ki, ləyaqətli general Ceyms Katraytı beş ilədək həbs və FTB-yə bir dəfə yalan dediyinə görə böyük cərimə təhdid edir. Həm də o, iddia edir ki, bunu milli təhlükəsizlik təsəvvürlərinə görə edib. Tam bir general! Bu, iki gün öncə baş verib. Təsəvvür edirsiniz, o özünü necə hiss edir? Müxtəlif qanunları bu qədər dəfələrlə pozmuş Hillarinin namizədliyini irəli sürməyi də fırıldaqçılıqdır. Ona niyə icazə veriblər?\nŞərəfsiz, başlıca KİV-lər də korrupsiya mexanizminin tərkib hissəsidir. Həm də mühüm. Onlar yalan danışır və yeniliklər quraşdırır ki, onlara xoş gəlməyən namizədləri təhlükəli cinayətkar kimi təqdim etsin. Onlar mənim mitinqlərimə heç vaxt gəlmir, adamın çoxluğundan danışmır, amma əhəmiyyətini azaltmağa çalışır. Bununla belə, Hillarinin mitinqinə nə qədər az adamın gəldiyini göstərmir, amma deyirlər ki, orada adam çoxdur, lakin ora, demək olar, heç kim getmir. Siz bunu bilirsiniz, onlar bunu bilirlər, bunu hamı bilir. Bu yaxınlarda üç nüfuzlu ümummili sorğu göstərib ki, biz birinci yerdəyik. Bu sorğulardan biri son iki seçki silsiləsində ən düzgünü idi. Ancaq mətbuat bu haqda susur. Demək istəmirlər və vəssalam. Onlar var gücüylə mənim və Amerika xalqının səsini boğmağa cəhd edir. Onlar Amerika seçicisinin şüurunu zəhərləməyə çalışırlar. Kampaniyama ziyan vurmağa çalışan qadınların hamısı yalan danışırdı. Tam yalan. Belə bir şey olmayıb – heç vaxt! Seçkilər başa çatanada yalançıların hamısını məhkəməyə cəlb edəcəklər. Amma pisi budur ki, aparıcı qəzetlərə və televiziyaya bir zəng yalançılara “yaşıl işıq” təmin edir və faktları heç kim yoxlamır. Bu, sizin üçün niyə mühümdür? Onlar mənə – cavab hərəkəti üçün, demək olar, qeyri-məhdud imkanı olan adama qarşı bu cür davrana bilirlərsə, fikirləşin ki, sizinlə, işiniz, təhlükəsizliyiniz, təhsiliniz və səhiyyənizlə nələr edə bilərlər. Etiqad azadlığınızın pozulması, zavodlarınızın, mənzillərinizin itirilməsi, İkinci düzəlişinzin oğurlanması və s. Görün, iş yerlərinizi başına nə oyun açıblar!\nBu günlərdə məlum olub ki, bəzi mitinqlərimdəki iğtişaşlar – polislərin və mitinqçilərin güclü ziyan çəkdiyi, sifətlərdən qan axdığı Çikaqoda – Milli Demokratik Komitənin (MDK) pullu agentləri və Klintonun qərargahı tərəfindən təşkil olunub. O vaxt bunu bilmirdik, amma indi bilirik və bizdə videoyazılar var. O zaman baş verənlər bizi sarsıtdı – bunlar isə muzdlu agentlər idi. Onlara MDK və ehtimal ki, Klinton qərargahı pul ödəyib. Bu, cinayət idi. Polislər və xeyli başqa adam ciddi ziyan çəkdi. Günahkarları məsuliyyətə cəlb etmək lazımdır. Amma çox güman ki, fırıldaqçı sistem üzündən buna görə onlara heç nə edilməyəcək. Eynilə yalan danışan qadınlar kimi. Yəqin ki, onları da MDK və Klinton qərargahı göndərib. Bunu sonra məhkəmədə aydınlaşdırarıq. Bunu çox gözləyirlər!\nBu fırıldaqçılığın mənası bundadır ki, korrupsiyalaşmış isteblişment və ona bağlı biznes öz maraqları naminə və sizin, bütün amerikalıların ziyanına olaraq hakimiyyəti saxlasın. Qaldı ki, mənim maraqlarıma, onun hamısı sizinlə, Amerika seçiciləriylə bağlıdır. İnanın, mən bütün bunalara qarışmaq istəmirdim. Bu, ağır işdir, amma başqa cür bacarmadım. Mən ölkəmizi, xalqımızı sevirəm və bu cür hərəkət etməliydim.\nHamımız başa düşürük ki, bu problemləri yaradan siyasətçilərə ümid bağlasaq, bunlar həll olunmayacaq. Hillari Klinton mənə qarşı çıxış etmir – dəyişikliklərə qarşı, bütün Amerika xalqı, Amerikanın bütün seçicilərinə qarşı çıxış edir.\nBiz hazırda yolayrıcındayıq. Keçmişin səhvlərini təkrar edib-etməyəcəyimizdə və yaxud gözəl, əziz ölkəmizi hələ də böyük gələcəyin gözlədiyinə əminliyimizdə seçim etməliyik. Mən gələcəyə inanıram və bilirəm ki, o, əzəmətli olacaq.\nMənim iqtisadi planım on il müddətində 25 milyon iş yerinin yaradılmasını təmin edir. Hazırda iş yerlərimiz ölkədən gedir. Meksiaya və başqa ölkələrə gedir. Bu, birtərəfli hərəkətdir. Onlar iş, zavod, pul əldə edir, bizə isə narkotiklər və işsizlik qalır. Bunu dəyişməyin vaxtıdır və mənə inanın, dəyişiləcək.\nBütün ölkələrlə bu cürdür. Çinə, istənilən ölkəyə nəzər salın – onlarla ticarət sazişlərimiz sadəcə dəhşətlidir. Rüsvayçılıqdır ki, hökumətimiz buna imkan verib. Bunlar pis sazişlərdir və hökumətə çox gözəl məlum idi. Onlar bunu elə-belə təşkil etməyiblər, amma mənə inanın, bunu tezliklə ləğv edəcəyik. Bizdə əla ticarət olacaq – azad, lakin düzgün və gerçək olacaq.\nTəhlükəsizlik sahəsindəki planım kasıblarımızı təhlükədən xilas edəcək.\nHökumətdəki korrupsiyanın – nəhəng korrupsiyanın axırına çıxmaq mənim əxlaqi planımdır. Biz buna son qoyacağıq… Vaşinqton bataqlığını qurudacaq və onu yeni – xalq naminə xalqın həyata keçirdiyi idarəçiliklə əvəz edəcəyik. Mənə inanın!\nBax, planımı elan etmək üçün Gettisberq şəhərini buna görə seçmişəm. Amerika xalqından siyasi qalmaqaldan yuxarıda durmağı və Amerika xarakterinin həmişə güvəndiyi inam və nikbinliyə dönməyi xahiş edirəm – bu dünyada Amerika xarakterindən yaxşı və güclü heç nə yoxdur. Amerikalılardan arzulamağı yenidən öyrənməyi xahiş edirəm. Amerika əzəmətinin dönüşü üçün sizə yüzgünlük planımı təqdim edirəm. Bu, Donald Trampla Amerika seçicisi arasında müqavilədir və nəzərdə tutur ki, dəyişikliklər Vaşinqtonda düzgünlük və məsuliyyətli yanaşmanın bərpasından başlanacaq.\nBuna görə də vəzifəmə başladıqdan bir gün sonra mənim administrasiyam korrupsiya ilə mübarizə və hakimiyyətlə biznesin çulğaşması ilə mübarizə üzrə altı tədbir üzərində işə başlayacaq.\nBirincisi, Konstitusiyaya Konqres üzvlərinin seçilmə müddətinin sayını məhdudlaşdıran düzəliş lazımdır.\nİkincisi, biz (hərbçilər, ictimai təhlükəsizlik və səhiyyə işçilərindən başqa) federal qullquçuların sayını azaldacağıq və bu qayda ilə təbii azalma nəticəsində məmurların sayı düşəcək.\nÜçüncüsü, qayda qəbul olunacaq ki, hər yeni federal norma nizamlayıcısına görə fəaliyyətdə olan ikisi ləğv ediləcək. Nizamlayıcı normalar bizim ölkəni və iş yerlərimizi məhv edir.\nDördüncüsü, Ağ Ev və Konqresin keçmiş əməkdaşlarına qulluqdan getdikdən sonra beş il lobbiçi olmaq qadağan ediləcək.\nBeşincisi, Ağ Ev əməkdaşları üçün xarici hökumətlərin maraqlarına lobbilik etməyə ömürlük yasaq tətbiq ediləcək.\nAltıncısı, xarici lobbiçilərə Amerika seçki kampaniyaları üçün vəsait yığmaq tam qadağan ediləcək. Hazırda bu cür işlər baş verir.\nElə həmin gün Amerika işçilərinin müdafiəsi üzrə yeddi tədbir görəcəyəm. Biz durumu çox tez dəyişəcəyik.\nBirincisi, Şimali Amerika azad ticarət zonası haqda ölkəmizin tarixindəki ən pis ticarət sazişlərindən biri olan müqaviləni – yeri gəlmişkən, onu Bill Klinton imzalayıb – tamamilə yenidən nəzərdən keçirtmək və yaxud 2205-ci Maddə üzrə ondan çıxmaq niyyətimizi bildirirəm.\nİkincisi, ölkəmizi əsil fəlakətlə təhdid edən Transsakit okean tərəfdaşlığından çıxacağımızı elan edirəm.\nÜçüncüsü, Çini valyuta manipulyatoru elan etmək haqda maliyyə nazirimə tapşırıq verəcəyəm, çünki bu belə də var. O öz valyuta oyunları ilə bizə böyük ziyan vurub və bu, olduqca təəssüfə layiqdir. Qeyd edim ki, onları qınamıram, onlar sadəcə ağıllıdırlar. Onların qabağını almayan siyasətçilərimizi qınamağına dəyər, amma bunu etmək çox asan idi.\nDördüncüsü, ticarət nazirliyinə və ABŞ ticarət təmsilçiliyinə bütün xarici ədalətsiz, Amerika işçilərinə ziyan vuran ticarət praktikalarını üzə çıxartmaq və bu sui-istifadələrə qarşı Amerika və beynəlxalq hüquq normalarının üsullarını dərhal istifadə etməyi tapşıracağam.\nBeşincisi və olduqca önəmlisi, şistli neft, neft, qaz və kömür daxil olmaqla Amerika enerji resurslarının hasilatına məhdudiyyətləri götürəcəyəm. Bu, 50 trilyon dollar və xeyli iş yeridir. Şaxtaçılarımız yenidən işə qayıtmalıdır.\nAltıncısı, Obama və Klintonun müəyyən etdiyi maneələri aradan götürəcəyəm və həyatönəmli energetik infrastruktur layihələrinin irəliləməsinə imkan verəcəyəm. Bunlar üçün inanılmaz sayda əngəllər var – ekoloji, struktur… “Kistoun” boru kəməri və xeyli digəri inşa olunacaq. Bu, saysız-hesabsız iş yeri və ölkə üçün böyük mənfəətdir.\nYeddincisi, BMT-nin kürəsəl istiləşmə ilə mübarizə proqramlarına milyardlarla dollar verməyi dayandıracaq və bu pulu Amerika su infrastrukturu və ekologiyasının ehtiyaclarına sərf edəcəyik. Biz milyardlar veririk, halbuki öz ekologiyamızla məşğul olmağın vaxtıdır.\nÜstəlik, birinci gündən təhlükəsizlik və konstitusiya asayişinin bərpası üzrə sıradakı beş tədbirlə məşğul olacağam:\nBirincisi, prezident Obamanın bütün qeyi-konstitusiya aktları, sərəncam və göstərişləri ləğv ediləcək.\nİkincisi, biz mərhum hakim Skaliyanın əvəzlənməsi seçki prosesinə başlayacağıq. Yeri gəlmişkən, onun arvadı – möcüzə qadındır – öz həyətində mənim portretimi asıb. Çox yaxşıdır, düzdür? Ancaq bu gün bilmişəm. O, böyük adam idi. Mənin siyahımdan seçəcəyik. Orada 20 hakim var. Düşünürəm ki, 20 görkəmli hakimdən Birləşmiş Ştatlar Konstitusiyasını qoruyub müdafiə edən layiqli namizəd seçiləcək.\nÜçüncüsü, mühacirlər üçün sığınacaq şəhərlərin federal maiyyələşdirilməsi ləğv ediləcək.\nDördüncüsü, qeyri-qanuni, cinayətkar mühacirlərin ölkədən çıxardılmasına başlayacağıq. Onlar hazırda iki milyondan çoxdur. Narkotik alverçiləri, banditlər, qatillərdir. Öz cinayətkarlarını geri almayan ölkələrin vətəndaşlarına viza verməyəcəyik. Hillari Klinton dövlət katibi olarkən növbəti cinayətkarı ölkədən çıxartmağa cəhd etsəydik və ölkəsi onu qəbul etməsəydi, Hillari bizə deyirdi ki, onu geri almağımız lazımdır və başqa ölkəni onu qəbul etməyə məcbur etməyəcəyik. Mən prezident olsam, bu cür məsələ daha olmayacaq, mənə inanın.\nBeşincisi, terrorizmə meylli bölgələrdən mühacirəti dayandıracağıq, çünki oradan çıxanları normal yoxlamaq mümkün deyil. Deyək ki, Suriya. Oradan bizə minərlə adam gəlir. Kim, haradan, nə niyyətdə olduqlarını bilmirik. Hillari Klinton onların miqdarını daha 550% artırmaq istəyir. Bununla belə, radikal islamçılıq lap yanımızdadır. Bizim güclü, ağıllı və ayıq olmağımız lazımdır. Biz onu ölkəyə buraxa bilmərik. Öz problemlərimiz bəs edir. Ölkəmizə gələnlərin hamısını yoxlarkən son dərəcə diqqətli olacağıq. Ehtiyatlı olmaq lazımdır…


- Jurnalistlər arasında sizdən söhbət düşəndə, Qulu Məhərrəmlini Azərbaycan teleməkanının brendi adlandırırlar. Bu fikrə münasibətinizi bilmək istərdik.-Səni tərifləyirlərsə, gərək şərik olasan, başqa variant yoxdur (gülür). İndi çox az adamı səmimi tərifləyirlər. Həm də bu təriflərin çoxu subyektivdir, ümumiyyətlə, bütün qiymətləndirmələr şərtidir. Bu gün jurnalistikanı, o cümlədən televiziya və radio sahəsini yaradıcılıq və mənəvi böhran bürüyüb. Bu vəziyyətdə peşə standartlarına əməl edən, mənəviyyatla yaradıcılığı birləşdirən jurnalistlərin olması çox vacibdir. Və belə adamları təbii ki, brend kimi qəbul etmək mümkündür.\n-Əlbəttə, maraqlı sualları ilə adamı düşünməyə vadar edən maraqlı jurnalistlərimiz az deyil. Amma suallar müsahibənin məqsədindən və formatından asılı olaraq verilməlidir. Adətən, siz deyən hallar portret xarakterli müsahibələrdə yaranır.\n-Maraqlıdır, adama elə gəlir ki, gözünü açıb sizi ekranda ancaq siyasətdən danışan görüb...\n-Jurnalistika və publisistikanı bir-birindən ayırmaq lazımdır. Jurnalistika xəbərləmə, təhlil və araşdırmadır. Yəni yenilikləri çatdırır, nöqsanları göstərir, baş verən hadisələri təhlil edir, araşdırır. Jurnalistika konkret fakta əsaslanır. Publisistika isə daha çox subyektivdir, burada obrazlı ümumiləşdirmə var, daha çox vaxt təxəyyül və fərdi yanaşma üzərində qurulur. Jurnalisika hamı ilə, publisistika isə fərdlə danışmaqdır. Məsələn, mən bir oçerk yazıramsa, bu, mənim predmetə fərqli yanaşmam, ona olan hisslərimin ifadəsidir. Media və televiziya isə bir vasitə olaraq jurnalistika və publisistikanı özündə qovuşdurur. Yəni xəbər də verir, şərh də verir, təhlil də edir, ictimai rəyi də formalaşdıır. Yenə deyirəm, bunları qarışdırmaq olmaz. Təhlil isə bir metoddur, o jurnalistikada da, publisistikada da eyni dərəcədə müəllif məharətinin göstəricisi ola bilir.\n-Çox vaxt özümüz yazır, özümüz oxuyur, özümüz çəkir, özümüz baxırıq. Azərbaycan həqiqətlərini dünyaya çatdırmaq üçün nə etmək lazımdır?\n-Ölkənin ən yaxşı qələm sahiblərindən biri olan Eyruz Məmmədovla BDU-nun Jurnalistika fakültəsində tələbə yoldaşı olmuşuq. Özünün intelekti, dünyagörüşü, dil bilgisinə görə bizlərdən fərqlənirdi. Əslində o fakültədə oxuyanda elə hazır jurnalist idi. Sonralar ictimaiyyət onu daha çox “Sumqayıtın əks-sədası” sənədli filmin müəllifi kimi tanıdı. Onun kinorejissor Davud İmanovla çəkdikləri filmin böyük tarixi əhəmiyyəti vardır. Çox sevinirəm ki, dostum və həmkarım artıq özünün zəngin jurnalistika təcrübəsi ilə yeni platformada çıxış etməyə başlayıb. Eyruz həmişə yenilikçi olub. Yeni ideyaları, fikirləri gerçəkləşdirməkdə bütün bacarığını sərf edir. Onun məqalələri, saysız-hesabsız publisist yazıları, kitabları Azərbaycan mətbuat tarixinin maraqlı bir səhifəsidir. “Eyruzunsesi.az” informasiya portalının obyektivliyinə, oxucuların maariflənməsinə yönəldilən və yeni düşüncə tərzi olaraq bizim mediada yeni bir dəst-xətti olacağına ümid edirəm. Mən gənc həmkarlarıma həqiqəti deməyin çətinliklərinə dözməyi və bir də peşə namusunu üstün tutmalarını arzulayıram. İnanıram ki, bir ildən sonra bu informasiya portalı Azərbaycanın informasiya məkanında fərqli bir media platforması olacaqdır.


Martın qeyri-iş günləri açıqlandı » Beynəlxalq İnformasiya Agentliyi\nOxunub:135 / 27 fev 09:02sosial\nNovruz bayramında 9 gün iş olmayacaq.\nBu il bayram günləri mart ayının 20-dən 24-dək davam edəcək.\nAyın 18 və 19-u, eləcə də, 25 və 26-sı şənbə-bazar günlərinə təsadüf etdiyi üçün beş günlük qrafiklə çalışanlar üçün 9 gün qeyri-iş günü olacaq.\nGələn həftənin isə çərşənbə günü istirahət günüdür. Belə ki, 8 Mart Beynəlxalq qadınlar günü qeyd ediləcək.\nİstirahət və bayram günləri nəzərə alınmaqla mart ayında 14 gün istirahət edə biləcəyik.\nBayramla əlaqədar qeyri iş günləri açıqlandı sosial Yeni ildə neçə gün iş olmayacaq? - Dəqiq tarix sosial Noyabr ayı üçün qeyri-iş günlərinin sayı açıqlandı sosial 5 gün iş olmayacaq sosial 3 gün iş olmayacaq sosial


Vüqar Bayramov: 2020-ci ildə Azərbaycana valyuta axınının əhəmiyyətli dərəcədə artacağı gözlənilir\n7 Mart 13:55 | 1 468\nBu fikirləri iqtisadçı ekspert Vüqar Bayramov səsləndirib.\nO qeyd edib ki, 2015-ci ildə başlanılan dərin islahatlar üçün baza formalaşdırıb. islahatların tərkib hissəsi olaraq 2019-ci ilin ilk iki ayında əhalinin sosial iqtisadi vəziyyətinin yaxşılaşdırılması istiqamətində inqilabi addımlar atılıb. 2020-ci il üçün nəinki Azərbaycan hökuməti, eyni zamanda, beynəlxalq maliyyə qurumları - Beynəlxalq Valyuta Fondu, Dünya Bankı, Asiya İnkişaf Bankı, Avropa Yenidənqurma və İnkişaf Bankı ölkəmizdə iqtisadi artım tempinin sürətlənəcəyini proqnozlaşdırırlar. 2017-ci il stabillik, 2018-ci il artımların əldə edilməsi dövrü kimi yadda qalıb. 2019-cu il daha sürətli artım, 2020-ci il isə bu sürətli artımın qorunub saxlanması ilə xarakterik olacaq.\nEkspert deyib ki, 2020-ci il Azərbaycana valyuta axınının daha da artacağı gözlənilir. Gələn il Cənub Qaz Dəhlizi çərçivəsində TAP boru kəmərinin istifadəyə verilməsi ilə Avropa bazarına Azərbaycan təbii qazının nəqli nəzərdə tutulur. İlkin mərhələdə Avropa bazarına 10 milyard kubmetr Azərbaycan qazı nəql olunacaq. TANAP ilə Türkiyəyə nəql edilən qaz həcmləri isə 6 milyard kubmetrə çatacaq ki, bu da ölkəyə daxil olan valyutanın həcmini əhəmiyyətli dərəcədə artıracaq.\n“2020-ci ildə Bakı-Tbilisi-Qars dəmir yolu xətti ilə yükdaşımaların artması fonunda da valyuta gəlirləri çoxalacaq. Bundan başqa, Sumqayıt Kimya Parkında qurulan zavodlar qeyri-neft sektorunun artımını sürətləndirələcək. Eyni zamanda, sahibkarlığın inkişafı istiqamətində mühüm addımlar atılacaq”, - deyə V.Bayramov əlavə edib.